1 Juan 2 CCO - Dseaˋ Jmáamˉbingˈ mɨˈˊ Fidiéeˇ - Bible Gateway\n1 Juan 2 Chinanteco de Comaltepec (CCO)\nDseaˋ Jmáamˉbingˈ mɨˈˊ Fidiéeˇ cuaiñ˜ quíˉiiˈ\n2 Dseaˋ rúˈˋnaaˈ i̱ ˈneáanˋn eáangˊ, jmoˈˊo e júuˆ la e catɨ́ɨngˉnaˈ e laco̱ˈ jaˋ eeˉnaˈ dseeˉ. Jo̱ nañiˊ faˈ seaˋbre mɨ˜ jiúngˈˋnaˈ ni˜ dseeˉ, dsʉˈ seemˋ jaangˋ i̱ jmɨcó̱o̱ˈ˜ jneaa˜aaˈ i̱ mɨˈˊ Tiquíˆiiˈ dseaˋ guiing˜ ñifɨ́ˉ cuaiñ˜ quíˉiiˈ, jo̱ íbˋ Dseaˋ Jmáangˉ i̱ éeˋ guiʉ́ˉ do. 2 Jo̱guɨ dseaˋ íbˋ i̱ cajúngˉ fɨˊ dseˈˋ crúuˆ e laco̱ˈ caˈíngˉ lají̱i̱ˈ˜ dseeˉ quíˉiiˈ e røøˉnaaˈ fɨˊ quiniˇ Fidiéeˇ. Dsʉˈ o̱ˈ jí̱i̱ˈ˜ dseeˉ quíˉiiˈ yee˜eeˈ dseaˋ lɨ́ɨˊɨɨˈ dseaˋ quiáˈˉ Dseaˋ Jmáangˉ e caˈíiñˉ, co̱ˈ lajo̱b caˈíiñˉ dseeˉ quiáˈˉ lajɨɨngˋ dseaˋ jmɨgüíˋ cajo̱.\n3 Jo̱ song nʉ́ʉˈ˜baaˈ jaléˈˋ júuˆ quiáˈˉ Fidiéeˇ, jo̱baˈ nɨsɨtabˇ dsiˋnaaˈ e nɨcalɨcuíimˋbaaˈre jóng. 4 Jo̱ song seengˋ dseaˋ jíñˈˉ e cuíimˋbre Fidiéeˇ jo̱ dsʉˈ jaˋ nʉ́ʉˈr˜ lají̱i̱ˈ˜ júuˆ quiáˈˉ dseaˋ do, jo̱baˈ i̱ dseaˋ íˋ lɨ́ɨiñˊ jaangˋ i̱ adseaangˋ, co̱ˈ jaˋ quie̱rˊ júuˆ jáˈˉ quiáˈˉ Fidiéeˇ. 5 Jo̱ dsʉˈ song seengˋguɨ dseaˋ i̱ contøømˉ nʉ́ʉˈ˜ júuˆ jáˈˉ quiáˈˉ dseaˋ do, jo̱baˈ lɨta˜ dsiˋnaaˈ e dseaˋ íˋ ˈneáamˋbre Fidiéeˇ laco̱ˈ sɨˈíˆ; jo̱ song jmooˉbaaˈ lajo̱, jo̱baˈ lɨne˜naaˈ e cøømˋ se̱e̱ˉnaaˈ có̱o̱ˈ˜ Fidiéeˇ. 6 Jo̱ song seengˋ dseaˋ i̱ jíngˈˉ e cøømˋ seeiñˋ có̱o̱ˈ˜ Fidiéeˇ, jo̱baˈ ˈnéˉ niˈérˉ laco̱ˈguɨ caˈéeˋ ˈñiaˈˊ Dseaˋ Jmáangˉ fɨˊ jmɨgüíˋ la.\nJúuˆ ˈnéˉ lɨti˜ e nɨseaˋ latɨˊ mɨ˜ uiing˜\n7 Dseaˋ rúˈˋnaaˈ i̱ ˈneáanˋn eáangˊ, jaˋ lɨ́ɨˊ laco̱ˈ co̱o̱ˋ júuˆ ˈmɨ́ɨˉ e júuˆ e ˈnéˉ lɨti˜ quiáˈˉ Fidiéeˇ e jmoˈˊo la e catɨ́ɨngˉnaˈ, co̱ˈ e lab cajo̱ e caˈíingˈ˜ ˈnʉ́ˈˋ latɨˊ mɨ˜ calɨcuíingˋnaˈ Dseaˋ Jmáangˉ. Jo̱ e júuˆ e ˈnéˉ lɨti˜ do jaˋ sɨsɨ́ɨngˆ có̱o̱ˈ˜ e júuˆ e caˈíingˈ˜ ˈnʉ́ˈˋ lamɨ˜ jéengˊguɨ do. 8 Jo̱guɨ dsʉˈ e júuˆ e ˈnéˉ lɨti˜ e jmoˈˊo la quíiˉnaˈ lana laco̱ˈ co̱o̱ˋ júuˆ ˈmɨ́ɨbˉ lɨ́ɨˊ; jo̱ dseángˈˉ jábˈˉ e júuˆ jo̱, jo̱ cajmitib˜ Dseaˋ Jmáangˉ laco̱ˈguɨ jmitíˆ ˈnʉ́ˈˋ cajo̱, co̱ˈ nɨcangoˈíimˊ e nʉʉˋ sǿˈˋ do, jo̱ lana nɨcanaangˋ jɨngˈˋ i̱ jɨngˈˋ jloˈˆ do.\n9 Jo̱ song seengˋ dseaˋ i̱ jíngˈˉ e cøømˋ seeiñˋ có̱o̱ˈ˜ i̱ jɨngˈˋ jloˈˆ do jo̱ dsʉˈ ˈníˈˋ níimˉbre dseaˋ rúiñˈˋ, jo̱baˈ i̱ dseaˋ íˋ fɨˊ lɨ˜ nʉʉˋ sǿˈˋbɨ seeiñˋ. 10 Jo̱guɨ i̱ dseaˋ quiáˈˉ Dseaˋ Jmáangˉ i̱ jmiˈneáangˋ rúngˈˋ, cøømˋ seeiñˋ có̱o̱ˈ˜ i̱ jɨngˈˋ jloˈˆ jo̱ jaˋ e uiing˜ seaˋ quiáˈrˉ e nitéiñˈˋ fɨˊ ni˜ dseeˉ. 11 Jo̱ dsʉˈ i̱ dseaˋ i̱ ˈníˈˋ níingˉ rúngˈˋ do, seemˋbɨr e jmóorˋ laco̱ˈguɨ la jmóoˋ dseaˋ i̱ seengˋ fɨˊ lɨ˜ nʉʉˋ sǿˈˋ; jo̱ jí̱i̱ˈ˜ jaˋ ñirˊ jie˜ fɨˊ lɨ˜ ngóorˊ, co̱ˈ fɨˊ lɨ˜ nʉʉˋ sǿˈˋ dob seeiñˋ, jo̱baˈ lɨ́ɨˊ lafaˈ tiuumˉbre.\n12 Dseaˋ rúˈˋnaaˈ i̱ lafaˈ jó̱o̱ˋo̱, jmoˈˊo e júuˆ la e catɨ́ɨngˉ ˈnʉ́ˈˋ quiáˈˉ e jmiguiéngˈˊ áaˊnaˈ e nɨcaˈíimˉ Fidiéeˇ dseeˉ quíiˉnaˈ laˈeáangˊ có̱o̱ˈ˜ jaléˈˋ e calɨ́ngˉ Dseaˋ Jmáangˉ fɨˊ dseˈˋ crúuˆ. 13 Jo̱guɨ jmoˈˊguɨ́ɨ e júuˆ la quíiˉ ˈnʉ́ˈˋ, dseaˋ lɨ́ɨngˊnaˈ dseaˋ cǿøngˈ˜ jee˜ dseaˋ quiáˈˉ Dseaˋ Jmáangˉ, quiáˈˉ e jmiguiéngˈˊ áaˊnaˈ e nɨcuíimˋbaˈ i̱ nɨseengˋ lají̱i̱ˈ˜ mɨ˜ nʉ́ˈˉguɨ nitɨro̱o̱ˇ jmɨgüíˋ do. Jo̱guɨ jmoˈˊguɨ́ɨ e júuˆ la quíiˉ ˈnʉ́ˈˋ, dseaˋ i̱ nɨˈléˈˋ cuíingˋnaˈ Dseaˋ Jmáangˉ, quiáˈˉ e jmiguiéngˈˊ áaˊnaˈ e nɨcalɨ́ˈˉbaˈ e joˋ lɨˈˋ fii˜ i̱ ˈlɨngˈˆ jmɨgǿøiñˋ ˈnʉ́ˈˋ.\n14 Dseaˋ rúˈˋnaaˈ i̱ lafaˈ jó̱o̱ˋo̱, nab nɨcajméeˈ˜e quíiˉnaˈ e laco̱ˈ nijmiguiéngˈˊ áaˊnaˈ e nɨcalɨcuíimˋbaˈ Tiquíˆiiˈ Fidiéeˇ. Jo̱guɨ nɨcajméeˈ˜baa quíiˉnaˈ cajo̱ jaléngˈˋ ˈnʉ́ˈˋ, dseaˋ lɨ́ɨngˊnaˈ dseaˋ cǿøngˈ˜ jee˜ dseaˋ quiáˈˉ Dseaˋ Jmáangˉ, e jmiguiéngˈˊ áaˊnaˈ e nɨcuíimˋbaˈ i̱ nɨseengˋ lají̱i̱ˈ˜ mɨ˜ nʉ́ˈˉguɨ nitɨro̱o̱ˇ jmɨgüíˋ do. Jo̱guɨ nɨcajméeˈ˜bɨ́ɨ quíiˉ ˈnʉ́ˈˋ, dseaˋ i̱ nɨˈléˈˋ cuíingˋnaˈ Dseaˋ Jmáangˉ, e jmiguiéngˈˊ áaˊnaˈ e nɨcaˈíimˈ˜baˈ júuˆ quiáˈˉ Fidiéeˇ carˋ ngocángˋ óoˊnaˈ, jo̱ jaˋ mɨˊ catiúungˊnaˈ jí̱i̱ˈ˜ capíˈˆ, jo̱ nɨcalɨ́ˈˉbaˈ e joˋ lɨˈˋ fii˜ i̱ ˈlɨngˈˆ jmɨgǿøiñˋ ˈnʉ́ˈˋ.\n15 Jo̱baˈ fɨ́ɨˉguɨ́ɨ jaléngˈˋ ˈnʉ́ˈˋ e jaˋ síngˈˋ yaang˜naˈ fɨˊ gaˋ, o̱ˈguɨ jmooˋnaˈ dsináangˊnaˈ jaléˈˋ e ˈlɨˈˆ e seaˋ fɨˊ jmɨgüíˋ; jo̱ song seengˋ dseaˋ i̱ jmóoˋ lajo̱, jo̱baˈ i̱ dseaˋ íˋ jaˋ ˈneáaiñˋ Tiquíˆiiˈ Fidiéeˇ. 16 Co̱ˈ jaléˈˋ e ˈlɨˈˆ e lɨ́ˋ dsíiˊ dseaˋ fɨˊ jmɨgüíˋ la jaˋ jáaˊ quiáˈˉ Tiquíˆiiˈ Fidiéeˇ, co̱ˈ quiáˈˉ i̱ ˈlɨmˈˆ lɨ˜ jáaˈˊ do co̱faˈ jaléˈˋ e la: mɨ˜ lɨ́ˋ dsíiˊ dseaˋ jaléˈˋ e iing˜ ngúuˊ táaiñˋ fɨˊ jmɨgüíˋ la, jo̱guɨ mɨ˜ dsináaiñˊ lɨ́ˈˆ doñiˊ eeˋ ˈlɨˈˆ cangárˉ fɨˊ jmɨgüíˋ la, jo̱guɨ mɨ˜ iiñ˜ e íˋbre sɨlɨ́ɨˈrˇ jaléˈˋ e jloˈˆ e seaˋ fɨˊ jmɨgüíˋ la e laco̱ˈ jmiféngˈˊ dseaˋ írˋ. 17 Dsʉˈ co̱o̱bˋ mɨ˜ nitɨ́ˉ íˈˋ e niˈíingˉ lají̱i̱ˈ˜ bíˋ e seaˋ quiáˈˉ i̱ ˈlɨngˈˆ fɨˊ jmɨgüíˋ la co̱lɨɨng˜ có̱o̱ˈ˜ jaléˈˋ e ˈlɨˈˆ e dsináangˊ jaléngˈˋ dseaˋ jmɨgüíˋ. Jo̱guɨ jaléngˈˋ i̱ dseaˋ i̱ jmóoˋ jí̱i̱ˈ˜ e iing˜ Fidiéeˇ, latab˜ nilɨseeiñˋ cøøngˋ có̱o̱ˈ˜ dseaˋ do.\nJial ñiˊ dseaˋ jnang˜ júuˆ e jáˈˉ jo̱guɨ jnang˜ júuˆ e o̱ˈ jáˈˉ\n18 Dseaˋ rúˈˋnaaˈ i̱ ˈneáanˋn eáangˊ, lana nɨjaquiéengˊ e tɨˊ lɨ˜ niˈíimˉ jmɨgüíˋ. Jo̱guɨ nɨcanʉ́ʉbˉ ˈnʉ́ˈˋ e nʉ́ˈˉguɨjiʉ e jo̱, nijáaˊ jaangˋ dseaˋ i̱ ˈlɨngˈˆ i̱ ˈníˈˋ níiˉ quiáˈˉ Dseaˋ Jmáangˉ. Jo̱ nɨcalɨñíˆbaaˈ røøˋ e téebˉ ró̱o̱ˋguɨ jmɨgüíˋ, co̱ˈ latɨˊ lanab nɨcanaangˋ ngɨˊ fɨ́ɨngˊ dseaˋ i̱ ˈníˈˋ níiˉ quiáˈˉ Dseaˋ Jmáangˉ. 19 Jo̱ jaléngˈˋ i̱ dseaˋ íˋ cangotáamˈ˜bre jee˜ jneaa˜aaˈ lamɨ˜ jéengˊguɨ, dseaˋ lɨ́ɨˊɨɨˈ dseaˋ quiáˈˉ Dseaˋ Jmáangˉ, dsʉˈ catiúumˉtu̱r jneaa˜aaˈ; co̱faˈ mɨ˜ jaˋ cajméerˋ lajo̱, jo̱baˈ quíimˈ˜bɨr jee˜ jneaa˜aaˈ latɨˊ lana jóng, dsʉˈ catiúumˉbre jneaa˜aaˈ. Jo̱ calɨ́ˉ lajo̱ e laco̱ˈ calɨñiˊ dseaˋ røøˋ e jí̱i̱ˈ˜ jaangˋ i̱ dseaˋ do lɨ́ɨiñˊ laco̱ˈ jneaa˜aaˈ, dseaˋ lɨ́ɨˊɨɨˈ dseaˋ quiáˈˉ Dseaˋ Jmáangˉ.\n20 Dseaˋ rúˈˋnaaˈ, Dseaˋ Jmáangˉ nɨcaguíñˈˋ jneaa˜aaˈ, dseaˋ lɨ́ɨˊnaaˈ dseaˋ quiáˈrˉ, e nɨcangɨ́ɨngˋnaaˈ Jmɨguíˋ quiáˈrˉ, jo̱ lajo̱baˈ nɨne˜naaˈ jnang˜ dseángˈˉ júuˆ jáˈˉ. 21 Jo̱ uiing˜ jo̱baˈ jmoˈˊo e jiˋ la e catɨ́ɨngˉ ˈnʉ́ˈˋ, dsʉˈ o̱faˈ uii˜ e jaˋ mɨˊ cuíiˋnaˈ jnang˜ júuˆ jáˈˉ; co̱ˈ ˈnʉ́ˈˋ, dseángˈˉ røøbˋ nɨñíˆnaˈ e jo̱. Jo̱guɨ ñíˆbɨ ˈnʉ́ˈˋ cajo̱ e jí̱i̱ˈ˜ co̱o̱ˋ júuˆ jáˈˉ jaˋ cuǿøngˋ nigüɨˈɨ́ɨngˊ jee˜ júuˆ e o̱ˈ jáˈˉ. 22 Jo̱baˈ fáˈˋ jnea˜: ¿I̱˜ i̱ dseaˋ adseaangˋ do? Co̱ˈ íbˋ i̱ dseaˋ i̱ féˈˋ e o̱ˈ jáˈˉ e Jesús lɨ́ɨiñˊ Dseaˋ Jmáangˉ. Jo̱ íbˋ i̱ dseaˋ i̱ ˈníˈˋ níiˉ quiáˈˉ dseaˋ do, dsʉco̱ˈ mɨ˜ ˈníˈˋ níiñˉ Jó̱o̱ˊ Fidiéeˇ jo̱baˈ ˈníˈˋ níimˉbre la quie̱ˊ Tiquiáˈˆ dseaˋ do cajo̱. 23 Jo̱ doñiˊ i̱i̱ˋ i̱ ˈníˈˋ níingˉ Jó̱o̱ˊ Fidiéeˇ, lajo̱b ˈníˈˋ níiñˉ Tiquiáˈˆ dseaˋ do cajo̱; dsʉˈ i̱ dseaˋguɨ i̱ féˈˋ e jábˈˉ e Dseaˋ Jmáangˉ cagüéiñˉ e lɨ́ɨiñˊ jaangˋ dseaˋ jmɨgüíˋ, jo̱baˈ dseaˋ do e jáˈˉbaˈ cuíiñˋ Dseaˋ Jmáangˉ jóng, jo̱guɨ nɨcuíimˋbre la quie̱ˊ Tiquiáˈˆ dseaˋ do cajo̱.\n24 Jo̱ fɨ́ɨˉguɨ́ɨ ˈnʉ́ˈˋ, jie˜ mɨˊ tʉ́ˋnaˈ e júuˆ jáˈˉ quiáˈˉ Dseaˋ Jmáangˉ e canʉ́ʉˉnaˈ latɨˊ mɨ˜ uiing˜ do. Jo̱ song jaˋ catiúungˊnaˈ e júuˆ jo̱, jo̱baˈ cøømˋ nilɨseengˋnaˈ có̱o̱ˈ˜ Jó̱o̱ˊ Fidiéeˇ jo̱guɨ lajo̱bɨ có̱o̱ˈ˜ Tiquiáˈˆ dseaˋ do cajo̱. 25 Jo̱ e lab e júuˆ e dseángˈˉ nɨcacuøˈˊ Dseaˋ Jmáangˉ jneaa˜aaˈ, e nilɨse̱e̱ˉnaaˈ cøøngˋ có̱o̱ˈ˜ Fidiéeˇ lata˜. 26 Jo̱ nɨcajméeˈˇe e júuˆ la quíiˉnaˈ e laco̱ˈ nilɨñíˆnaˈ quiáˈˉ jaléngˈˋ dseaˋ i̱ iing˜ nijmɨgǿøngˋ ˈnʉ́ˈˋ e nisíñˈˋ ˈnʉ́ˈˋ fɨˊ gaˋ. 27 Jo̱ dsʉˈ laˈeáangˊ e seemˋ Jmɨguíˋ quiáˈˉ Fidiéeˇ cøøngˋ có̱o̱ˈ˜ ˈnʉ́ˈˋ e cangɨ́ɨngˋnaˈ cacuøˊ Dseaˋ Jmáangˉ do, jo̱baˈ jaˋ ˈneángˉnaˈ e dseaˋ jiéngˈˋ niˈéˈˉ ˈnʉ́ˈˋ laco̱ˈguɨ jí̱i̱ˈ˜ e nɨñíˆnaˈ, co̱ˈ ˈñiabˈˊ Jmɨguíˋ quiáˈˉ Fidiéeˇ e eˈˊ ˈnʉ́ˈˋ jaléˈˋ e ˈnéˉ nilɨñíˆnaˈ. Jo̱ jaléˈˋ e erˊ do jmangˈˉ júuˆ jábˈˉ, jo̱ jí̱i̱ˈ˜ co̱o̱ˋ faˈ lɨ́ɨˊ júuˆ e o̱ˈ jáˈˉ. Jo̱baˈ fɨ́ɨˉɨ ˈnʉ́ˈˋ, jie˜ mɨˊ tʉ́ˋnaˈ e seengˋnaˈ cøøngˋ có̱o̱ˈ˜ Dseaˋ Jmáangˉ laco̱ˈguɨ nɨcaˈeˈˊ Jmɨguíˋ quiáˈˉ Fidiéeˇ ˈnʉ́ˈˋ.\n28 Jo̱baˈ fáˈˋguɨ́ɨ dseaˋ rúˈˋnaaˈ i̱ ˈneáanˋn eáangˊ, jie˜ mɨˊ tiúungˊnaˈ e seengˋnaˈ cøøngˋ có̱o̱ˈ˜ Dseaˋ Jmáangˉ, jo̱ lajo̱baˈ nɨsɨtaˇ dsiˋnaaˈ e joˋ ˈgóˈˋnaaˈ o̱ˈguɨ ɨˈˋ lɨ́ɨngˉnaaˈ fɨˊ quinirˇ mɨ˜ nigüéengˉtu̱r fɨˊ jmɨgüíˋ la. 29 Co̱ˈ nɨñíbˆ ˈnʉ́ˈˋ guiʉ́ˉ e Dseaˋ Jmáamˉbingˈ i̱ dseángˈˉ éeˋ guiʉ́ˉ, jo̱guɨ nɨñíˆbɨ ˈnʉ́ˈˋ cajo̱ e doñiˊ i̱i̱ˋ dseaˋ i̱ éeˋ guiʉ́ˉ contøøngˉ, dseaˋ íbˋ dseángˈˉ i̱ lɨ́ɨngˊ jó̱o̱ˊ Fidiéeˇ.


zero - Wikeriadur\nzero /ˈzeːro/ gourel (liester : zeroioù)\nAn niver anterin a-raok unan, par da vann.\nZero zo bet roet din evit ma labour.\nPa liesaer pe ranner pep ezel ur gevatalenn dre ar memes niver real (diforcʼh diouzh zero) e kaver ur gevatalenn all gant ar memes diskoulmoù. — (André Patrom:pc, Raymond Patrom:pc, Jean Patrom:pc, Matematik 2vet, TES, 2010, p. 24.)\nN’eo ket boazet ar skipailh da veajiñ ken pell, na da cʼhoari gant un amzer ken yen. 3° dindan zero a oa e Kêr-vMinsk. — (GP, Gwengamp e “toull-trap” al Lig Europa in Patrom:w, niv. 490, 31 Here 2014, p. 8.)\nAdtapet diwar « https://br.wiktionary.org/w/index.php?title=zero&oldid=282762 »\nKemmoù diwezhañ degaset d'ar bajenn-mañ d'an 24 C'hwe 2019, da 17:48.


Pajenn:Le Gonidec - Bibl Santel pe Levr ar Skritur Sakr, eil levr.djvu/666 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/666\n7. Va breûdeûr kér, na skrivann két d’é-hoc’h eur gourc’hémenn nevez, hôgen ar gourc’hémenn kôz hoc’h eûz bét er penn-ken̄ta. Ar gourc’hémenn kôz-zé eo ar gér hoc’h eûz klevet.\n8. Koulskoudé é skrivann d’é-hoc’h eur gourc’hémenn nevez, ar péz a zô gwîr hag enn-han̄, hag enn-hoc’h ; pénaoz eo tréménet ann dévalien, ha ma teu a-vréma ar gwîr c’houlou da luc’ha.\n9. Néb a lavar pénaoz éma er goulou, hag a gasa hé vreûr, a zô c’hoaz enn dévalien.\n10. Néb a gar hé vreûr, a choum er goulou, ha n’eûz két a wall-skouér enn-han̄.\n11. Hôgen néb a gasa hé vreûr, a zô enn dévalien : enn dévalien é kerz, ha né oar péléac’h éz â : rag ann dévalien é deûz dallet hé zaou-lagad.\n12. Skriva a rann d’é-hoc’h, bugaligou, ô véza ma eo distaolet d’é-hoc’h hô péc’héjou enn abek d’hé hanô.\n13. Skriva a rann d’é-hoc’h, tadou, ô véza ma hoc’h eûz anavézet ann hini a zô adaleg ar penn ken̄ta. Skriva a rann d’é-hoc’h, tûd-iaouan̄k, ô véza ma hoc’h eûz trec’hed ar spéred droug.\n14. Skriva a rann d’é-hoc’h, bugalé, ô veza ma hoc’h eûz anavézet ann Tâd. Skriva a rann d’é-hoc’h, tûd-iaouan̄k, ô véza ma oc’h kré, ma choum gér Doué enn-hoc’h, ha ma hoc’h eûz trec’het ar spéred droug.\n15. Na girit kéd ar béd, nag ar péz a zô er béd. Mar kar eur ré ar béd, n’éma két karan̄tez ann Tâd enn-han̄.\n16. Râg kémen̄d a zô er béd a zô droug-ioul ar c’hîk, ha droug-ioul ann daou-lagad, ha balc’hder ar vuez ; ar péz na zeû kéd eûz ann Tâd, hôgen eûz ar béd.\n17. Ar béd a drémen, hag hé zroug-ioul ivé. Hôgen néb a ra ioul Doué, a choum da-vikenn.\n18. Bugaligou, ann heur zivéza eo, hag ével ma hoc’h eûz klevet pénaoz é tlé don̄d ann An̄tikrist, bréma éz eûz meûr a An̄tikrist : hag a’chanô éc’h ouzomp pénaoz eo deûed ann heur zivéza.\n19. Ac’hanomp in̄t savet, hôgen né oan̄t kéd ac’hanomp : râk ma oan̄t béd ac’hanomp, é vijen̄d ivé choumet gan-é-omp ; hôgen évit ma vijé gouézet pénaoz n’in̄t kéd holl ac’hanomp.\n20. Hôgen c’houi hoc’h eûz bét nerz ar Spéred-San̄tel, hag éc’h anavézit pép-trâ.\n21. N’em eûz két skrivet d’é-hoc’h ével da dûd péré na anavézon̄t kéd ar wirionez, hôgen ével d’ar ré hé anavez ; hag ar gaou na zeû kéd eûz ar wirionez.\n22. Piou a zô gaouiad, néméd ann hini a nac’h pénaoz Jézuz eo ar C’hrist ? Hen-nez eo eunn An̄tikrist, péhini a nac’h ann Tâd hag ar Mâb.\n23. Piou-bennâg a nac’h ar Mâb, na anavez kéd ann Tâd ; ha piou-bennâg a an̄saô ar Mâb, a anavez ivé ann Tâd.\n24. Ra choumô enn-hoc’h ar péz hoc’h eûz klevet adaleg ar penn-ken̄ta. Ma choum enn-hoc’h ar péz hoc’h eûz klevet adaleg ar penn-ken̄ta, é choumod ivé c’houi er Mâb hag enn Tâd.\n25. Ha kémen̄t-sé eo en deûz gwéstlet d’é-omp, ô wéstla ar vuez peûr-baduz.\n26. Chétu pétrâ a skrivann d’é-hoc’h diwar-benn ar ré a zeû d’hô touella.\n27. Ha c’houi, ra choumô enn-hoc’h ann nerz a zô bét rôed d’é-hoc’h gan̄t Mab Doué. Ha n’hoc’h eûz kéd a ézomm é teûfé dén d’hô teski : hôgen ével ma teû ann nerz-zé da ziski d’é-hoc’h pép-trâ, ha ma’z eo ar wirionez, ha nann ar gaou, ével-sé choumid er péz en deûz desket d’é-hoc’h.\n28. Bréma éta, va bugaligou, choumid enn-han̄ ; évit, pa en em ziskouézô, ma hor bézô fisian̄s, ha na vézimp két mézékéet gan̄t-han̄ pa zeûi.\n29. Mar gouzoc’h pénaoz eo gwirion Doué, gwézit pénaoz kémen̄d dén a vév hervez ar wirionez, a zô ganed diout-han̄.\n1. Gwélit pébez karan̄tez en deûz rôed ann Tâd d’é-omp ; oc’h hol lakaad da véza galvet ha da véza évit-gwîr bugalé da Zoué. Dré-zé eo na\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/666&oldid=156395 »\nKemmoù diwezhañ degaset d'ar bajenn-mañ d'an 21 C'hwe 2020, da 10:09.


Peb tra diwar hom raktres Inês | . astrakan project .\nPeb tra diwar hom raktres Inês\nAmañ e vint kavet keloù diwar-benn hom rakres Inês, med evit lakaat arc’hant e-barzh, n’eus nemet ul lerc’h, war indiegogo e saozneg.\nAstrakan Project Inês – ar plac’h deuet rouanez goude he marv.\nAstrakan Project zo bet krouet e 2010 en Istanbul gant Simone Alves (kan & graferezh) ha Yann Gourvil (loops & gitar a bep seurt), hag an daouad n’eus graet konsertoù e peb korn Europa, ha lakaet 2 bladenn er-maez (e 2012 ha 2014) muiañ 2 niverell. E miz Even 2016 int bet ar strollad kentañ eus a Vreizh war bajenn gentañ magazin sonerezh saoz fRoots.\nE Portugal er XIV kantvet. Ar priñs yaouank Pedro a gare ur plac’h yaouank eus Galizia anavezet Inês de Castro. Abalamour d’ar bolitikerez eo bet lazhet Inês, met e galon Pedro eo chomet kement a garantez hag eo deuit a-benn da lakaat anezhi rouanez Portugal un neubeud bloavezhioù goude.\nInês a vo ur bladenn, skrivet 100% e Brezhoneg gant Sten Charbonneau, ha gant tonioù aozet 100% med gant ur blaz hengounel da vat. Ul lodenn ouzh an istor oa bet kavet dija war bladenn B (2014), med c’hoant en doa ar tout skipailh kenderc’hel asambles war ur raktres ken don. Evit Simone, gant he familh a orin ouzh Bro Portugal, eo un avañtur entanus.\nMed Inês n’eo ket ur bladenn nemetken, ul levr a vo ivez, gant livioù splann, gant tout ar pozioù e brezhoneg, troet e galleg/saozneg evit sikour tud o teskiñ brezhoneg/tud ne oar ket ar yezh ivez. Traoù ouzhpenn diwar-benn an istor a vo kavet ivez.\nAbaoe bloavezhioù m’eump soñjet e talveze ar boan istor Pedro hag Inês da vezañ kontet e brezhoneg, evel ar werz ne oa ket bet skrivet c’hoazh.\nPetra zo bet great dija?\nTonioù zo bet savet\nLod eus ar sonerezh zo enrollet\nKazimant tout ar pozioù zo bet skrivet dija gant Sten Charbonneau\nLod eus an tresadennoù zo prest dija, lod zo tost echu.\nPetra a vank bremañ?\nA-benn bremaik e vo poen produiñ al levr hag ar bladenn, hag ho sikour a vo red !\nEvit produiñ 300 levr+pladenn e kousto deomp 3000€ – hag a vo trawalc’h evit paeañ ivez evit an talioù, evit ar frejoù Indiegogo+Paypal, hag ivez evit produiñ un nebeut kartennoù da drugarekaat an dud hag a sikouro.\nPa vo roet muioc’h e vo implijet evit produiñ muioc’h a levrioù+pladennoù, evit frejoù bruderezh, evit frejoù m’eump bet dija evit ar studio, hag all!\nEvit an dud prest da lakaet arc’hant ba’ r raktres e vo ar blijadur da resev al levr ha selaou ouzh ar sonerezh, med ivez kartennoù gant taolennoù pladennoù Astrakan, ha taolennoù graet evit al levr evel-just.\nMa ne vo ket kavet 3000€, ne vo ket kendalc’het gant ar raktres – ar pezh a zo trist! – hag ho arc’hant a vo roet deoc’h en-dro hep goulenn.\nHor soñj zo ul levr gant 64 – 96 bajenn, 16*24 cm. Ar bladenn ne vo ket gwerzhet e-unan, met lakaet e vo e-barzh al levr, dindan ur godellig kartoñs. Cheñchamantoù vo posupl, med dre vraz e vo klasket chom tost ouzh ar soñj se.\nPeur e vo lakaet er maez?\nD’an 21 a viz Even e vo echu gant ar kabalerez Indiegogo, an arc’hant a vo roet deomp 2 sizhun goude. E-pad an amzer-se e vimp-ni oc’h echuiñ kempenn an enrolladennoù hag echuiñ un nebeut a draoù teknikel (mastering/mixage), echuiñ da lakaat ar pozioù hag ar skeudennoù asambles prest da voulañ en ul levr brav, ober tro-dro aotreoù (sacem, sdrm), hag a-benn ar fin kas peb tra da voullañ.\nHor pal eo resev peb tra e fin miz Gouere, ha kas deoc’h al levr+pladenn e penn-kentañ miz Eost.\nPenaos c’hoazh reiñ sikour deomp?\nSimpl! Lakaat tud all da c’houzout diwar-benn ar raktres, ha displegañ dezho perak e plij deoc’h ar raktres ?\nProfoù evit ho sikour… – diwallit, peb tra vo war-lec’h grat e saozneg war al lec’h Indiegogo!\n1 € – ur ganaouenn niverel ouzh ar bladenn nevez\nSimpl, efedus, peogwir e kont peb gwenneg ! Ul liamm a vo kaset deoc’h pa vo lakaet ar bladenn er-maez, ivez gant ar pozioù alaouret gant tresadennoù (PdF) N’eo ket brav se?\n5 € – ar bladenn niverel\nTout ar bladenn niverel, gant tout ar poizoù alaouret gant tresadennoù e PdF. Ul liamm a vo kaset deoc’h pa vo lakaet er-maez. Brav ma peus ket plas ken evit pladennoù pe levrioù!\n10 € – ur gartenn kaset dit e-pad un droiad+ pladenn niverel\nMemestra eget displeget a-raok, hag ouzh-penn se, a-raok 6 miz e vo kaset dit ur gartenn ouzh ul lec’h bennak pa vimp tro-dro Europa evit ur c’hoñsert.\n15 € – 4 kartennoù gant taolennoù Simone\nKartennoù A6 gant taolennoù implijet evit pladennoù Astrakan betek a-vremañ – ha gant hini Inês ivez evel-just!\nHini Inês n’eo ket echu c’hoazh, ur skouer eo nemet ken, med brav e vo!\n+ pladenn niverel\n30 € – al levr hag ar bladenn\nUr gwir prof evit ar re gentañ hag a sikouro, red e zibab diouzhtu tudoù!\nUr skouer nemet ken evit ar poen !\n+ ur gartenn A6 gant taolenn ar bladenn.\n+ ar bladenn niverel ivez (ul liamm a vo kaset deoc’h)\n35 € – al levr hag ar bladenn + 4 kartennoù A6 gant taolennoù Simone (gant taolennoù implijet evit pladennoù Astrakan betek a-vremañ – ha gant hini Inês ivez evel-just!)\nTrugarez tudoù evit ur gwir sikour e-mod se, a bep-seurt sonioù marvailhus ha livioù kaer e vo roet deoc’h.\n50 € – al levr hag ar bladenn + ur gartenn A5 war kartoñs chik 300g/m² evit taollen Inês\nTraoù da selaou, traoù da lenn, hag ur gartenn vrav a c’hal bezan lakaet war ur voger, peb tra kaset deoc’h gant levenez! (25 posupl )\nSur n’eo ket possubl ur skeudenn ouzh al levr ma n’eo ket great! Med tro-dro 16*24cm e vo. Ar garten zo ur skouer ivez.\n+ 4 kartennoù A6\n90 € – Un tamm skeudenn implijet evit ober al levr + al levr hag ar bladenn\nAmzer zo evidoc’h da lakaet ho soñj, ur bajenn gant peb tra da choaz zo amañ, ne vin ket taolennoù da vat, met traoù livet evit ar bladenn a bep seurt: marc’hadourien, speredoù ar stêr, kastelloù… Na re vraz, na re vihan kennebeut (etre A5 hag A4), war paper “dourlivadur” kreñv – deoc’h-c’hwi da gaout ur framm evit lakaet ouzh ar voger.\nPa vez choazet digonech’, lakit titr an dressaden war ar gerig.\nAr Maured o kuitaat Iberia / The Moors driven away from the Peninsula.\n+ 1 gartenn A5 ouzh taolenn Inês war kartoñs kaer 300g/m²\n180 € – Unan ouzh an 9 taolenn graet evit an 9 kanaouenn war ar bladenn\nAmzer zo evidoc’h da lakaet ho soñj, ur bajenn gant peb tra da choaz a vo aozet a-benn nebeut devezhioù, un daolenn da vat, tro-dro 40*50 cm, war lien, med 100% stumm Simone, prest da lakeat er voger.\nHa n’eo ket echu !\n+ da anv e-touez trugarekaat al levr\n+ al levr hag ar bladenn sinet\n+ destenn ar ganaouenn skrivet brav digant dorn skrivagner Sten Charbonneau hag alaouret evidoc’h gant Simone. (n’eo vo ket skouer evit-se, graet e vo ispisialamant evidoc’h)\n+ ur gartenn kaset dit e-pad un droiad\n350€ – Un daollen da choaz etre Innana, Thethis hag Athor.\nSkeudennoù vo vo kavet war ar bajen se evit deoc’h da choaz! An 3 daolenn se zo bet graet evit pladennoù Astrakan Project deuit er-meaz dija.\nHa n’eo ket echu kennebeut!\n+ testenn ar ganaouenn skrivet brav digant dorn skrivagner Sten Charbonneau hag alaouret evidoc’h gant Simone. (ne vo ket skouer evit se, graet e vo ispisialamant evidoc’h)\n+ 4 kartenn A6\n500 € – Taolenn vras Inês\nBraz ha brav ha marvailhus e vo, med n’eo ket graet c’hoazh! Evit kavout ur soñj n’eus nemet da soñjal ouzh an daolenn graet evit pladenn B – med bravoc’h c’hoazh! Braz a-walc’h e vo, tro-dro 61*76cm, gant Inês azezet war he zron. Kroget eo dija, med plij a ra da Simone livañ pa vo echu tout ar sonerezh, evit kaout energiezh ar sonerezh da vat e-barzh an daolenn.\nUr skouer ouzh ar stumm zo hini album B.\n+ destenn ar ganaouenn skrivet brav digant dorn skrivagner Sten Charbonneau hag alaouret evidoc’h gant Simone. (ne vo ket skouer evit se, graet e vo ispisialamant evidoc’h)\n+ ur bloaz kartennoù e-pad hon troiadoù ! Lakomp, unan bep 2 viz?\nKen diouztu war hom bajenn indiegogo!\nMa n’eo ket sklaer, goulenn diganeomp, deoc’h-c’hwi bremañ!\nDa e-bost (evit ma vo respondet dit)(required)\nHa da gerig evideomp!(required)\nMusicians' Diary (136)\nSound & Video (98)


Nelson Rolihlahla Mandela a oa bet ganet d'an 18 a viz Gouhere 1918 e Mvezo, e reter proviñs ar C’hab, e Suafrika, ha marvet d'ar 5 a viz Kerzu 2013 e Johannesburg. Anavezet eo eñ evit bezañ bet unan eus stourmerien bouezusañ a-enep sistem politikel an apartheid e Suafrika. Da c’houde eo bet prezidant Suafrika etre 1994 ha 1999.\nE 1944 e teuas Nelson Mandela da vezañ ezel eus an African National Congress (ANC), evit stourm a-enep galloud politikel ar re wenn ha kudennoù ar gouennoù hag a oa dindan ar galloud politikel-se. Deuet eo da vezañ alvokad, kemer a reas perzh er stourm nann-feulz a-enep lezennoù an apartheid hag a oa bet lakaet e plas gant ar Parti National Afrikaner, bet dilennet e 1948. E 1960 e voe difennet an ANC, ha paouezet e voe gant ar stourm nann-feulz peogwir ne oa ket a zisoc’hoù. Mandela a grouas neuze e 1961 stourm armet an ANC a zo anvet Umkhonto we Sizweg. Harzet e voe Mandela gant ar gouarnamant Su-Afrika gant sikour ar CIA. Kondaonet eo bet d’an toull-bac'h ha d’al labourioù ret betek fin e vuhez. Dont a reas da vezañ un den brudet er bed a-bezh, gant ur sikour bedel, anavezet eo dreist-holl goude dispac'h Soweto e miz Even 1976. Un arouez eo eus ar stourm evit ma vefe kevatal an holl, ha pa vefe disheñvel livioù o c'hrochen.\nGoude seizh vloaz warn-ugent en toull-bac'h e voe laosket Mandela da vont d’an 11 a viz C’hwevrer 1990. E 1993 e voe roet Priz Nobel ar Peoc'h dezhañ ha d’ar prezidant Frederik De Klerk, dre m'o doa gouezet degas kemmoù bras e gouarnamant ar vro hep nemeur a feulster.\nDilennet e oa bet e 1994 da kentañ prezidant du Suafrika. Kenderc'hel a ra da stourm evit e vennozhioù, da lâret eo, an divoc’hañ broadel hag e stourm a-enep ar Sida hag a lazh kalz a dud er vro-se. Mandela a oa un den a veze selaouet er bed a-bezh e-keñver Gwirioù mab-den.\n1.1 Familh ha studioù\n1.2 Stourm politikel a-enep an apartheid :\n1.3 Aozadur d'ar stourm armet\n1.4 Harzet ha prosez Rivonia\n1.4.1 En toull-bac'h\nBuhez-skrid[kemmañ | kemmañ ar vammenn]\nNelson Mandela a zo ganet d’an 18 a viz Gouhere 1918 e kêriadenn Mvezo, e proviñs ar C'hap. An anv Mandela a dalv “tennañ ur brank diouzh ur wezenn ”.\nMab eus familh roueel Tembu eo. E dad a oa Gadla Henry Mphaskanyiswa, a oa e-penn kêriadenn Mzevo. Met aet eo a-enep aotrouniezh an drevadennerien, neuze skarzhet eo bet eus penn ar gêriadenn ha kaset eo bet gant e familh da gêriadenn Quenu. Chom a reas memestra Mphakanyiswa unan eus izili kuzul prevez ar roue, sikour a reas kalz ivez Jongintaba Dalindyebo evit ma vefe roue. Tad Mandela en doa peder gwreg ha trizek bugel. Nelson Mandela a zo ganet eus trede gwreg e dad, Nosekeny Fanny.\nMervel a reas e dad eus un droug-skevent, pa oa Mandela nav bloaz. Adoptet eo gant Jongintaba. Mandela a yeas d’ar skol, an hini kentañ eus e familh, anvet eo bet Nelson eno gant e skolaerez Miss Mdingane. Heuliañ a reas Mandela ar sevenadur Thembu. Mont a reas da Clarkebury Boarding Institute. Tremen a reas e Junior Certificate e daou vloaz, e-lec’h tri normalamant. Mont a reas da skol Fort Beaufort, e-lec’h ma vez studiet gant al lod brasañ eus ar familh Thembu.\nGoude bezañ bet gantañ e ziplom ez eas da skol-veur Fort-Hare, evit ober studioù war ar gwir. Enno e ra anaoudegezh gant Olivier Tambo hag a deu da vezañ e vignon ha keneil. Dizoloeiñ a ra er skol-veur broadelourizeh Afrika, n’emañ ket a-du gant marksouriezh strollad komunour Suafrika, met a-du emañ gant mennozhioù Gandhi, da lâret eo ar stourm difeuls. E fin e kentañ bloavezh e-barzh kuzul ar studerien e kemer perzh e boikot ar reolennoù ar skol-veur. Ha skarzhet eo.\nGoude bezañ bet skarzhet eus Fort Haare e lavar Jogintaba da Vandela en deus prientet un dimez renket,.Nelson Mandela droukkontant a ya kuit da Johannesburg. Kavout a ra eno ul labour evit bezañ gward ur mein-gleuz, met skarzhet eo nebeut amzer goude, pa ouio e implijer eo bet kuit eus e di. Labourat a ra da c’houde e ti un alvokad, gant sikour mignoned dezhañ. Kemer a ra kentelioù dre lizher evit echuiñ e aotreegezh e Skol-Veur Afrika ar Su. Ha da c’houde e ra studioù war ar Gwir e Skol Veur Witwatersrand e-lec’h ma kejo gant tud a-enep an apartheid.\nStourm politikel a-enep an apartheid :[kemmañ | kemmañ ar vammenn]\nApartheid ha disrann gouennoù : panell o tifenn d'ar chas ha d'ar re zu mont war an aod\nE 1944 Nelson Mandela a gemer perzh e African National Congress (ANC) ha krouiñ a ra kevread ar re yaouank eus an ANC gant Walter Sisulu hag Olivier Tambo. Kemer a reont perzh e obereroù evit mont a-enep ar galloud politikel ar re wenn hag an diforc’hidigezh gouennoù. Abaoe 1913 an Native Land Act a aifenn an Afrikaniz da vezañ perc’henn ouzh douaroù ha n’int ket e-barzh ul lec’h ispisial evito, da laret eo 7% eus douaroù Su Afrika a-bezh a zo d’an Afrikaniz du. Al lezenn-mañ a lak kalz a labourerien du da goll o douaroù. E 1923, ul lezenn a zo embannet, lavar a ra ez eus ar gwir gant an ti-kerioù ober karterioù ispisial evit ar re zu. E 1936, tennet eo anvioù ar re zu eus al listennoù dilennel eus proviñs ar C’hap evit adenskrivañ anezho war listennoù disheñvel, evit ma vefe dilennet d’an nebeutañ tri den gwenn. E 1942 difennet eo d’al labourerien du ober harz-labour.\nE 1948, ar strollad politikel broadel en deus gounezet an dilennadegoù. Ur politik nevez a vo savet, anvet eo an apartheid, da laret eo al lec’h e-lec’h ma vev an dud, ar vroadelezh hag ar statud sokial a a zo hervez liv kroc’hen an dud. Difennet eo an dimezioù etre gwenn ha du.\nE 1951, Olivier Tambo ha Nelson Mandela a zo ar c’hentañ alvokad du eus Johannesburg. E 1952 Nelson Mandela a zo dilennet evit bezañ prezident an ANC eus Transvaal hag isprezident broadel. An ANC a za a-enep al lezennoù direizh, anvet e vez an dra-se “defiance campaign“. Ober a reont ur vanifestadeg ar 6 a viz Ebrel 1952, evit an 300 vet deiz-ha-bloaz krouadur ar C’hap gant Jan van Riebeeck ha kentañ instaladur reoù wenn e Su Afrika. Bez e oa 10 000 tud o vanifestiñ, 8 500 a zo bet arestet, Nelson Mandela en-o-zouez. Goude ar vanifestadeg-se, kenderc’hel a ra an “defiance campaign“ d’ober manifestadegoù. Mandela a zo kondaonet da nav viz toull-bac'h goursez, difennet eo dezhañ kemer perzh e emvodoù, evezhiet eo e di e Johannesburg, profitiñ a ra evit aozañ an ANC dre guzh. Goude-se ur bern tud a gemer perzh en ANC, 100 000 tud o kemer perzh. Mandela hag e vignon Olivier Tambo a grou ur burev alvokad, evit sikour an dud du ne c’hellont ket paeañ.\nAozadur d'ar stourm armet[kemmañ | kemmañ ar vammenn]\nLivadeg lazhadeg Shaperville.\nAn 21 a viz Meurzh ez eus bet lazhadeg Sharperville, un township eus Vereeniging e Su an Transvaal. E-kerzh ur vanifestadeg aozet gant ar CAP, evit mont a-enep ar "passbook" (ma n'o deus ket an dud anezhañ int harzet). Bez ez eus war dro 60 poliser war al lec'h, met 300 reoù all a zo e-barzh otoioù houarnet pe en ul lec'h polis. Tennet vez gant ar boliserien war 5 000 manifester. Bez e vo 69 den marv, 8 plac'h ha 10 bugel, 180 a dud a zo gloazet. Darn vrasañ gloazadennoù an dud zo er c'hein.\nPaouezet e vez gant an ANC ar stourm nann-feulz, Nelson Mandela a grou neuze Umkhonto we Sizwe (MK), ur stourm armet. E miz Mae 1961, un harz-labour er vro a-bezh : an harz-labourerien a chom er ger, anvet e vez an dra-mañ "stay at house ", rediañ a ra neuze ar gouarnamant d'an arme ha d'ar boliserien bezañ perzh. Nelson Mandela a lavar eo bet rediet da gregiñ gant ur stourm armet peogwir ne z'ae ket war raok gant ur stourm nann-feulz evit mont a-enep an apartheid ha peogwir ez eo feulz ar boliserien. Met Nelson Mandela a zo evit ar botezajoù ha ne lazhont den ebet. Mandela a gav arc'hant e broioù estren evit an MK ha lakaat ar strollad da bleustriñ e-keñver an arme.\nHarzet ha prosez Rivonia[kemmañ | kemmañ ar vammenn]\nAr 5 a viz Eost 1962 Nelson Mandela a zo harzet goude bezañ bet klasket a-pad 17 miz, lakaet eo en toull-bac'h e kastell Johannesburg. Tu zo bet gant ar gouarnamant harzañ anezhañ, gant sikour ar CIA, en deus roet keleier d'ar bolis en ur lavarout 'oa Mandela treuzwisket en ur blenier oto. Tamallet eo dezhañ bezañ komunour, sponter, bezañ bet aozet un harz labour broadel e 1961 ha bezañ bet klasket mont kuit eus ar vro hep kaout ar gwir. Ar 25 a viz Here, kondaonet eo da pemp bloaz toull-bac'h.\nProsez Rivonia a-pad etre an 9 aviz Here 1963 betek an 12 a viz Even 1964. Mandela a lavar e-kerzh e brosez perak en deus kroget gant ar stourm feulz. An alvokad Bram Fisher a zifenn anezhañ ha reoù all eus an ANC. An holl a zo kondaonet d'an toull-bac'h betek fin o buhez nemet unan Lionel Bernstein.\nEn toull-bac'h[kemmañ | kemmañ ar vammenn]\nlog toull-barr Nelson Mandela e Robben Island.\nKaset eo Nelson Mandela da doull-bac'h Robben Island, un enezenn eo e-lec'h ma chomo 18 bloaz. En toull-bac'h eo met dont a ra da vezañ anavezet er bed a-bezh. Ret eo dezhañ labourat war an enezenn. Diaes-kenañ eo ar vuhez pemdeziek en toull-bac'h. Renket eo ar brizonidi dre livioù kroc'hen, ar re zu o deus an nebeutañ a voued. Mandela a zo renket er c'hlasad D (ar c'hlasad izelañ), n'en deus ar gwir gwelet un den eus an diavaez, ha resevout a ra ul lizher ur wech bep 6 miz. Met diaes eo dezhañ lenn e lizhiri rak kontrollet e vezont.\nE-kerzh m'emañ en toull-bac'h, studiañ a ra dre lizher e Skol-Veur Londrez, resevout a ra da c'houde un diplom Bachelor of Laws.\nE miz Meurzh 1982 kaset eo da doull-bac'h Pollsmor ha gantañ e vez kaset a re oa bet toull-bac'het abalamour ma a oa ezel eus an ANC. Pollsmor a zo lec'hiet e banlev ar C'hap. E 1980, an MK a grou ur brezelig a-enep an apartheid, siviled a zo lazet. E miz C'hwevrer 1985 Pieter Willem Botha a ginnig da V/Mandela bezañ laosket da vont met evezhiet, gant ma vez paouezet da stourm gant ar feulster. Nac'het vez gantañ.\nE miz Du 1985 eo kentañ kejadenn etre Mandela hag ar gouarnamant. E-kerzh e bevar bloaz diwezhañ en toull-bac'h e vo muioc'h a gejadennoù gantañ hag ar gouarnamant, evit kavout un emglev. Laosket eo da vont d'ar 7 a viz Kerzu 1988, evezhiet e vez en e di memestra. Laosket eo da vont evit gwir gant aotre ar prezident De Klerk e miz C'hwevrer 1990, an abadenn-mañ a zo sellet er bed a-bezh, skignet e vez gant an holl skinwelioù er bed.\nBurutelladennoù lies a zo tro-dro d'an dudenn Mandela. Biken n'eo bet paouezet gantañ da harpañ Muammar al-Qaddafi e Libia pe Fidel Castro e Cuba.\nAdtapet diwar « https://br.wikipedia.org/w/index.php?title=Nelson_Mandela&oldid=1971068 »


Petra eo Deomp de'i 2013?\nRoll an abadennoù - 19 ha 20 a viz Genver\nGalv da genlabourat\nKas ur pennad\nKemmet an endro politikel e Bro-C’hall ; plas ar brezhoneg er gevredigezh ivez ; sell ar vretoned ouzh o yezh n’eo ket hini tregont vloaz ‘zo ; skolioù zo bet digoret ; radioioù zo bet savet.\nKoulskoude, e chom diazezoù hor stourm heñvel, hag hor goulennoù ivez : brezhoneg da yezh ofisiel, kadarnat Karta Europa ar yezhoù, ul lezenn…\nE-pad pell hon eus manifestet evit al liested sevenadurel, ha bremañ, e vez tud oc'h implij al liesyezhegezh-se a-enep d’ar brezhoneg.\nMerzhout a reer ivez e vez alies pep hini o stourm eus e du : ar re a stourm evit ar skolioù a chom diouzh o zu, re ar radioioù pe ar skinwel ivez, un troc’h war vrasaat ; diaes eo alies d’ar re a stourm gant doareoù enep lezenn da gaout fiziañs er re a stourm hervez al lezenn, hag ar c’hontrol a zo ken gwir all.\nPouezus-bras eo eta, evit kas war raok en un doare efedus hor stourmoù evit hor yezhoù, prederiañ asambles, eskemm etrezomp war ur strategiezh hollek.\nPediñ a reomp eta an holl re a zo mennet da reiñ un dazont d'o yezh, brezhoneg pe gallaoueg da gemer perzh en devezhioù preder hag eskemm DEOMP DE’I 2013 aozet gant Kevre Breizh, d’an 19 hag an 20 a viz genver e lise Diwan e Karaez.\nSevel un destenn foran eo ar pal evit :\n• adperc'hennañ ar yezh\n• sevel ur strategiezh evit reiñ o flas d’ar brezhoneg ha d’ar gallaoueg er gevredigezh, goude bezañ bet studiet don stad an traoù e gwirionez, hag an doareoù ;\n• sevel un hent hep ober ur renabl ouzhpenn, na prientiñ ul lezenn nevez ;\n• sevel hon dazont hep derc’hel gant soñjoù prim a zisparti ac’hanomp.\nGoude un eskemm dre skrid, e teu 3 dachenn preder war wel :\n- peseurt diazezoù evit adperc’hennañ ar yezh ?\n- an darempredoù gant ar bolitikerezh\n- yezh ha tiriad\nWar al lechienn e kavoc'h an testennoù pouezusañ bet kaset deomp, hag ar sintezenn gentañ hon eus savet, evit magañ ar preder.\nKemerit perzh d’ho tro ha pinvidikait an diviz!\nKontañ a reomp warnoc’h,\nEvit Kevre Breizh,


Ken Tuch' Bourmaji : digwener war Brezhoweb ! - 7seizh.info\nHome Agenda Ken Tuch’ Bourmaji : digwener war Brezhoweb !\nKen Tuch’ Bourmaji : digwener war Brezhoweb !\nPlijet-bras on o kemenn deoc’h ‘vo gwelet rann gentañ koulzad nevez Ken Tuch’ ‘benn digwener war Bwb !\nHa ‘blam ma ra vad-hardî kaout plijadur, ‘kuita ? on plijet ivez o roiñ bri amañ, pa ‘c’h eo gleet dezhe, d’ar skipailh en doa ribou… en doa labouret tenn ha sirius-spontus, soñjit ‘ta, evit gellet taolenniñ buhez diroll ur vandennad c’heu… ken sirius all.\nKrogomp gant ar penn-kentañ : e deroù Ken Tuch’ zo bet Brezhoweb ha Dizale, bodet gante skridaozourien, un toullad komedianed ha teknisianed dir war o zalioù. Ha ret ‘oa kaout ‘vit mont war un hent nevez hag arvarus ‘giz hemañ, pa ‘oa yaouank c’hoazh bed ar c’hleweled e brezhoneg !\nHañ ? Ok, dinozaored.\nSell aze ar familh dinozaored neuze, kemeret perzh ganti e pevarvet koulzad Ken Tuch’ :\n• Deus tu Dizale, Jean-Mari Olivier, paotr ar son, a c’hallit fiziañ ho tivskouarn ennañ pa garit : goût ‘ra an doare, da vat !\nNevez-deut ‘ba ‘r jeu, Nolwenn Guignard, he deus bet klasket tennañ ar stoufoù zo ‘ba skouarnioù zo, da lâret eo, lakaet istitloù e galleg ‘vit ar re n’int ket kap da glevet brezhoneg (c’hoazh ?).\n• Deus tu Brezhoweb, Lionel Buannic, bet gantañ soñj kentañ Ken Tuch’ ha chomet kenbroduour a-hed ar c’houlzadoù hag ar gwagennadoù studierien dirollet. Evit ar c’houlzad 4, n’en deus ket ankouaet kaout seizh-ugent soñj ar vunutenn. Gantañ eo bet kaset ar bet-studierien d’o “Boboland”…\n• Deus tu ar skipailh war an dachenn-filmañ :\n– Ar skridaozourien, Goulwena an Henaff hag Etienne Strubel. Penaos an diaoul ‘reont ‘vit delc’hen da gaout kement-se a soñjoù farsus ?\n– Ar gomedianed, anat deoc’h : Goulwena an Henaff (fe’ ya !), Tangi Simon, Riwal Kermarrec, Marion Gwenn, Klet Beyer. Ezhomm ‘vefe c’hoazh da lâret pegen donezonet eo ar re-se ? Moarvat sur, dres e-giz an ‘ni nevez-deut ‘ba familh Ken Tuch’, Tifenn Lineatte. Bezit prest da vezañ souezhet ganti ivez !\n– Dinozaor all, hag e-tal kichen ar gomedianed dalc’hmat hag o heñchañ ‘nezhe, Laors Skavenneg, en doa diskouezet ouzhpenn bezañ paotr e vil vicher ha skoazellet da vat ar sevenour. Da “Bourmaji” eo aet “Boboland”, a-drugarez d’e ijin dezhañ…\nE-mesk ar re nevez ‘ba ‘n taol, Dominique Direr, karget da broduiñ ‘ba ti Plurielle, en doa prientet pep tra, savet pezh a vanke, ha moumounet an holl da vare ar filmañ, hag a-bouez-kaer eo goût ober an dra-se. Kouezhet eo abaoe ‘ba chidourenn ar brezhoneg, brav ! Frédéric Rouault, deus ar memes ti-produiñ, a-dreñv d’ar c’hamera, ha frammer ouzhpenn, hag ijinet gantañ ivez logo ar c’houlzad. Delc’hen ‘ra d’en em gannañ gant un nebeud gerioù brezhoneg, met dont ‘ray a-benn dioute, sur ha n’eo ket marteze ! Dalc’het he doa Josephine Le Pezennec da c’hoari, ur c’hustum eo ganti, ‘ouiit a-walc’h, gant a bep seurt bitrakoù deus Bro-Gwened ne vije ket ar c’houlzad-mañ memes mod hepte.\nEvel-just, merzhet ‘vo ganeoc’h al labour soutil war ar gouleier hag an ambiañs ispisial a sav da heul. Mestr ar gouleier ha war peurlipat ar skeudennoù eo Avel Corre, deut da brestiñ e lagad lemm d’ar c’houlzad-mañ.\nHa Youenn Chapalain, bet prestet da Bwb gantañ, war ar bajenn-mañ, ar fotoioù kaer en doa tennet war dachenn ar filmañ, ouzhpenn al labour sevenour war an holl rannoù.\nHa ne vo ket ankouaet den ebet : dilhad an tudennoù n’int ket bet choazet dre zegouezh tamm ebet, a-drugarez da Emmanuelle Margarita, ha pintet eo bet ar gomedianed a-feson gant bizied lemm Sylia Coiffard, a oa ‘ba ‘n taol dija er c’houlzad 3. Ur skoazell brizius d’ar sevenour eo bet Géraldine Tréhin ha Laurys Corfmat, memor bev kement tra a c’hoarveze war al leurenn filmañ. Tremenet eo Lucie Hamon met moarvat n’ankouao ket ar perzh he deus bet. Mann ‘met merc’hed chichant hag efedus ! Ha Frédéric Hamelin en doa klokaet ar son da vare ar peurbroduiñ.\nMersi bras d’an holl re-se da rannañ o soñjoù, o donezon, ha da roiñ da welet e vever traoù kaer, farsus, dirollet, hag e c’haller kaout a bep seurt fromoù e brezhoneg ivez, divezh, ya ‘vat ! Ken Tuch’ Bourmaji n’aio ket da goll : etre ho taouarn emañ bremañ, anfin, dindan ho taoulagad a-raok pell, war Brezhoweb !\nTrugarez ivez da Rannvro Breizh, o roiñ skoazell abaoe ar penn-kentañ (met ne vo ket kredet ober « dinozaored » dioute, memestra ! :p), ha da Bascal Goyet, Plurielle Productions.\nKen Tuch’ Bourmaji : digwener war Brezhoweb\nMa, daou zevezh da c’hortoz c’hoazh… Pasianted, war an hent emaint !\nCorinne ar Mero evit Bwb\nDa c’hortoz, ur filmig-kinnig (teaser) !\nPrevious articleBretagne réunie : son président démissionne pour cause de campagne électorale\nNext articleL’innovation, la botte (trop) secrète de la Bretagne\nMotocultor : Nous ne voulons pas de l’ annulation de tous...\nLucien le Coz 3 février 2016 At 15 03 19 02192


Ai‘ta! » Kemperle : pegsunioù nevez a-ratozh evit an SNCF hag an tiez-gar\nD’an 19 a viz Kerzu 2015 e oa bet kaset un oberenn arouezel divountiñ panelloù e ti-gar Kemperle. Ar pal e oa sevel a-enep ar banellerezh servij nevez-flamm lec’h m’emañ hor yezh lakaet da yezh estren en he bro (ul lodenn hepken deus ar skridoù a zo e brezhoneg a-live gant ar saozneg ha skrivet kalz bihanoc’h evit ar galleg.) Staliet ‘vo ar banellerezh-se en holl dier-gar Breizh war-vord linenn nevez an tren tizh bras!\nLakaet e oa bet ar panelloù divountet ‘barzh un THR war-zu Roazhon gant bezañs dilennidi kumuniezh kumunioù Kemperle.\nRespont nemetañ d’hor goulennoù digant ar SNCF eo sevel klemm a-enep strollad Ai’ta! evit diheiadennoù. Galvet eo bet 2 stourmer gant an archerien dibaoe !\nNe fell ket d’ar SNCF d’entent hor goulennoù daoust he deus sinet ar rannvro ur «c’henemglev a-ziforc’h evit treuzkas yezhoù Breizh ha diorren o implij er vuhez pemdeziek» gant ar Stad d’ar 15 a viz Here 2015. En teul-mañ eo meneget sklaer el lodenn « treuzdougen publik» : «C’hoant he deus ar rannvro ma vo lakaet e pleustr gant merourien an danframmoù hag an treuzdougen ur banellerezh divyezhek galleg-brezhoneg par ouzh par evit degemer an implijerien!» .\nEvel respont da glemm an SNCF eo bet roet lañs d’ur rumm nevez pegsunioù “a-ratozh evit an SNCF hag ar porzhioù-houarn” d’ar sadorn 2 a viz Gouere e ti-gar Kemperle. Implijet e vint e kement ti-gar ma vo staliet seurt panelloù mezhus !\n« Rannvro : evit ur politikerezh yezh nevezaet ha kreñvaet\nEvit ur politikerezh yezh rannvro nevesaet ha kreñvaet (2) »


Ar ski a zo ur sport riskl graet a-drugarez da daou blanchenn koad hir ha skañv a-walc'h. Staget e vez anezhe doc'h an dreid get botoù ispisial. Meur a stumm ski a zo. Be zo an hini anavetañ àr an erc'h get ski an Alpoù hag ar ski da vale, ha nebeut zo ar ski kross. Be zo ivez ar ski àr an dour.\nAr pezh a n'eo ket aes evit ober ski an Alpoù pe ar ski da vale emañ eo ret kaout erc'h, n'eus ket ag an danvez-se e pep lec'h er bed. Ha ret eo da bep stasion kaout tra-walc'h a erc'h, evit gellout digor ar stasion, ur bignerezh mekanikel, evit pignat betek lein an dachennoù hag ur pezh kanol ec'h evit nompas bout just evit live ec'h e-pad ar mare ski. Er krogammant, ar ski a oa tansport boutin an dud e-pad ar gouiañv e broioù an Norzh evel Bro Norvegia pe Finland, e Azia kreiz hag e Siberia. Kemeret e veze evit mont d'ober ar marchad evit mont da bourmenn pe c'hoazh evit mont er skol ha da labourat. Ar plankennoù ski a oa nemet daou balnchenn koad troret diouzhtu er c'hef. An dud en em stage a-drugarez da daou gordenn staget get dour-gwern pe c'hoazh get ur sivienn houarn. Lakaat a raent o chaossonoù, o botoù koag pe c'hoazh o botoù pemdeziek.\n1 Ski an Alpoù\n1.1 Ar slalom\n1.2 Ar slalom ramz\n1.3 Ar slalom diriest ramz\n1.4 An diarnaou\n1.5 Ar c'houpled\n2 Ar ski da vale\n2.1 Ar Biathlon\n2.2 Ar c'houpled warlaezioù\n3 Ski ar figurioù dieub\n4 Ar ski en diavaez ag ar riboul\nSki an AlpoùAozañ\nSki an Alpoù a vez graet nemet en diarnaou. 5 amprou a zo e ski an Alpoù:\nAr slalom a dalv e Morgedal Norvegian slalam: « sla » a dalv « dorgenn un tamm àr ar c'hostez » ha « lam » da lâret eo « goude bout bet heuliet ar ski ». Ar c'entañ slalom a zo bet aozet e 1922 e Mürren. Ret eo d'ar skier bout a-raosk, fonnus ha ouesk. Evit en ober, ret eo d'ar skier tremenn etre 40 ha 75 dorget 4 pe 15m etreze. An diforc'h uhelder etre penn kentañ ar slalom a zo tro-dro 180m ha 220 evit ar baotred hag 200m evit ar merc'hed. E-pad an amprouenn ez eus 2 droad àr dachennoù disheñvel. An hini en d'o an amzer gwellañ get sammad an daou droad a vo trec'h àr ar re arall. Ur skier e-pad ur slalom.\nAr slalom ramzAozañ\nAr slalom ramz a zo bet aozet ar wech kentañ e-pad ar championnad ar bed ski an alpoù e 1950 e Aspen (Stadoù-Unanet). Mont a ra buhanoc’h eget ar slalom met get kement a teknik. Pep dor a zo aroueziet get daou biked staget get ur banniel ruz pe glas, depand a ra a peseurt tu emañ ret d’ar skier da droiñ ar re ruz a lak ar skier da droiñ d’an du deou hag ar re glas d’an tu gleiz evit erru en diaz ag an diarnaou. Evit ober kement-se ret eo d’ar skier bout resist re, kaout ur lusk mat hag kaout kalz a nerzh evit krog barzh ar gornblegenn. Bez e eus 400m a diforc’h dachenn etre penn an diarnaou evit ar merc’hed ha 450 m evit ar baotred. Hiroc’h eo eget ar slalom get muioc’h a spas etre an dorioù ar pezh a ra gornblegoù brasoc’h evit ar slalom. Evit gouzout an hini trec’h àr ar re arall e vez graet 2 droad hag an hini get an amzer gwellañ e fin an div droad-se a zo aet ar maout getañ.\nAr slalom diriest ramzAozañ\nAnvet eo ivez ar Super G, a zo bet krouet e 1982 get Toni Sailer( teir gwech kampion olimpik austrichian e 1956), Serge Lang ha Peter Baumgartner( a bro Suis). Ar slalom-se a zo get an diarnaou unan hag an div amprou tizh. Ur meskaj eo etre an diarnaou hag ar slalom ramz, get muoc’h a deknik eget an diarnaou met get muioc’h a tizh eget ar slalom ramz. Ret eo d’ar lodeg bout resis get kalz a tizh evit cheñenniñ ar gammadennoù hir. N’eo ket ar gwir get ar lodeged da bleustriñ àr ar redadenn e-raok ar redadeg ofisiel, neuze ret eo dezhe bout koupabl da deskiñ an hent buan tre.\nAn diarnaou a zo bet krouet get Arnold Lunn e 1911 e Montana (Suis). An amprou ski kosañ eo hag anvet e vez hiriv an deiz “an amprou rouanezh” (la discipline reine). Ar skier a y ont betek 140km/h neuze ret eo dezhe kavout kalz a teknik hag kalz a kalon, peogwir an hent a zo hir ha leun a gornblegoù. Ar re-se a zo ledan, lammoù, moustradennoù ha linennoù hir a vaterializ an ergerzh. Ret eo d’ar skier tremenn meur a wech àr an redad e-raok ar redadeg a-gaost da dangerusted ar redad. Ledander an hent a zo d’an nebeutañ a 30m. Trec’h eo an hini ag en dues graet ar amzer gwellañ. Ma vez graet gete memes ur fazi kas a ra a lies kouezhadennoù grevus tre, gloazadennoùpe c’hoazh, met nebeut tre, ar marv. Ar riboul anavetañ e ski an Alpoù a zo hini ar Streif e Kitbühel(Austria). Ar skier a pign betek 140 pe 150 km/h, neuze lakaet e vez c’hoazh muioc’h a diogel. Lakaet e vez da skouer bachoù bras kennañ àr ar gwez ha roued e penn d’eben ag ar redad. Kroget e vez da labourat an ec’h 3 pe 4 deiz e-raok ar redadeg evit ma vefe lintrus ha skornet.\nAr c'houpled a zo bet aozet ar wech kentañ er c’hampionad bedel ski an Alpoù e 1932. Ar c’houbled a zo ur grogad a slalom hag ur grogad a diarnaou graet get ar lodegion e-barzh ar memes deiz. Sammad an daou amzer a ro plas ar lodegion. Evit en ober ret eo ar skier gouzout mont buan evit an diarnaou hag kaout kalz a teknik evit gellout ober ar slalom.\nAr ski da valeAozañ\nAr ski da vale a zo aesoc’h da bleustrañ n’eus ket afer da gaout netra, nemet ec’h ha ma vefe paliset ar riboul. Daou doare ski da vale a zo, an hini koshañ, ar gas-digas, ha gar sketting. An hini kentañ a vez graet en ur heuliañ div dresad eeun en ur bountañ àr bep ski an eil àr lec’h egile( evel ma diskouezh an eil dresad). An eil doare, ar sketting anvet ivez pas du patineur a zo kentoc’h un doare riskladur. Kaset e vez ar ski gleiz en un tu e-raok kas an eil. Chomet e vez àr gempouez àr ur ski e-raok kas hor pouez àr ar ski arall. Possible o ober meur a gilometrajoù get ar ski da vale. Possubl eo da vale er c’hoajoù pe er plaenoù. Aesoc’h eo dakavout lec’hioù evit ar ski-se eget evit ski an Alpoù. N’eus ket ezhomm a bignerezh nag a pezh kanol doc’h c’hontrol da ski an Alpoù. Ar skioù a zo kalz skañvoc’h eget ar re evit ski an Alpoù hag ar botoù n’in t ket driest heñvel. Stage tint get ar ski nemet get beg ar botez evit ma c’hellfe en em sevel pa vez kerzet get an doare gas-digas.\nE ski da vale ivez ez eus meur a genskrivadeg. Ar Biathlon hag ar goupled warlaezioù a zo an div amprou ispisial. Met be zo ivez ar masstart pe an eiladur ag a zo boutinoc’h.\nAr biathlon (e latin bi:”daou” ha gresianeg : « genskrivadeg ») a zo ar meskaj etre ar ski da vale hag ar garabinenn. Be zo etre 10( ar mec’hed yaouank) ha 20km(paotred a micher) a ski ha 2 abadenn ten, unan astennet hag unan àr-sav. Ar sibl a zo e 50m ag ar dachenn dennañ evit ar genskrivadegoù bras.\nAr c'houpled warlaezioùAozañ\nAr c'houpled warlaezioù a zo ivez ur meskaj a daou amprou disheñvel. Graet e vez lamm e ski hag ski da vale. Graet e vez daou lamm get pep lodeg dre ar plankenn da lammat. N’o dues ket ar memes ski. Ar re-s a zo hir kennañ ha gwevn. Evit ma c’hellfen mont pell tre. Laret e vez ag anezhe emaint o nijal. Ret eo dezhe mont ar pellañ possubl. Mont a reont a lies betek 120m met an hini gwellañ a zo bet a 229m get ur norvejian. Goude an amprouenn-se an hini aet pelloc’h eget ar re arall a y a kuit an hini kentañ get amzer àr ar re arall. Da skouer ma ya an eil loged da 1 metrad ag an hini kentan eñ en d’o 1segondenn dale àr e diagenter.\nSki ar figurioù dieubAozañ\nSki ar figurioù dieub a zo bet krouet e fin ar bloavezhioù 1990. Ur meskaj etre ar ski a tort, an hanter-tuellenn hag ar lamm gwevn. Pal ski ar figurioù dieub a zo ober ar muiañ a figur e-barzh un hanter tualenn a ec’h pe a metal depand a ra an isframmadur. Be zo ivez leun a isframmadur disheñvel evel ar Big-air, an Hip, ar Step-up, an Half-pipe, ar Barrenn slide, ar Waterslide, ar Box, ar Wal, ar Rouad Gap hag ar C’haktus. An hini ag a samm ar muiañ a poentoù get an nebeut a lamm a reont a zo trec’h àr e enebour. Pign a reont a lies betek 5m a-zioc’h an isfammadur.\nAr ski en diavaez ag ar riboulAozañ\nAr ski en diavaez ag ar riboul a zo dizaliet get meteo Bro-C’hall, paotr ar riboulloù hag an heñchourien, peogwir be zo riskloù a diruilhad. E pad ar gouiañv 2008 hag 2009 ez eus bet 10 672 hanterourañs get 10 450 den glouazet, 7 dean lazhet hag 217 hep kudenn. Hag e-barzh tout an hanterourañs-se n’eus ket bet hini ebet àr ar riboul. Graet vez memes tra muioc’h muiañ er bed a bezh e-barzh ar poultrerezh. Memes ar gid a c'hell kouezañ en un doull don tre. E 2008 marv eo Katrine Ruby en ur kouezhañ e-barzh ur skaalfenn pa oa he o tiskouezh ar gwelledva da douristed memes mard oa he gid menezioù uhel.\nAdtapet diwar « https://br.wikipedia.org/w/index.php?title=Ski&oldid=1908656 »\nDernière modification le 6 Eos 2021, à 19:04\nKemmoù diwezhañ degaset d'ar bajenn-mañ d'an 6 Eos 2021, da 19:04.


Ralli fotoioù niverel - Ti Douar Alre\n14 Here 2017\nRalli fotoioù niverel\nD'ar sadorn 14 a viz Gouel-Mikael e kinnig Ti Douar Alre get sikour Auray Quiberon Terre Atlantique ha kreizenn-dour Alre'O, ur ralli fotoioù niverel digor d'an holl. An tem lakaet d'an devezh 'zo « lignes de fuite ». Krogiñ a ray da 9e30 da vintin e-barzh hall kreizenn-dour Alre'O en Alre. Pep eur e vo roet ul lizher d'an dud get ur ger pe ur frazenn verr, kement a zigarezioù da labourat ha d'en em soñjal àr tem an devezh. Ar fotoioù choajet a vo moullet ha lakaet edan ur gwer. Moaien e vo o gwelet e-barzh hall ar poull-neuial hed-ha-hed festival Bro Alré Gouil Bamdé, etre ar 14 a viz Gouel-Mikael hag ar 24 a viz Kala-Gouiañv. Klozet e vo an devezh get digorlid an diskouezadeg. Roet e vo 3 friz ar jury, 3 friz ar weladennerion (evit ar rummadoù oadourion, dre skipailhoù hag edan 18 vlez) hag ur priz Auray Quiberon Terre Atlantique.\nEvit lakaat hoc'h anv, kasit ur postel da oliertidouaralre@gmail.com (evit netra).


The Pacific (ministirad) - Wikipedia\nThe Pacific (ministirad)\nThe Pacific zo ur ministirad brezel ha drama stadunanat embannet e 2010 produet gant HBO, Playtone, ha DreamWorks. Skignet eo bet evit ar wech kentañ d'ar 14 a viz Meurzh 2010.\nAr stirad a zo heñvel ouzh ar ministirad embannet e 2001 hag anvet Band of Brothers. Heuliañ a reer soudarded eus an United States Marine Corps e-kerzh Brezel ar Meurvor Habask. Er Band of Brothers e oa heuliet soudarded an Easy Company eus ar 506vet rejimant troadegiezh harzlammer war dachenn Europa en Eil Brezel-bed. En The Pacific e vez heuliet ar brezel dre zaoulagad tri soudard Marines (Robert Leckie, Eugene Sledge, ha John Basilone) a oa bet e rejimantoù disheñvel (1añ, 5vet ha 7vet) eus ar 1st Marine Division.\nThe Pacific a oa bet bountet kreñv da vezañ savet gant Bruce C. McKenna (kenbroduer a-eil), unan eus skrivagnerien penn ar stirad Band of Brothers. Hugh Ambrose, mab ar skrivagner Stephen Ambrose en doa skrivet Band of Brothers, a oa bet kuzulier.\nAr ministirad The Pacific a daolenn obererezhioù brezel ar 1st Marine Division e-kerzh oberiadurioù-brezel ar Meurvor Habask, evel Emgann Guadalcanal, Emgann Cape Gloucester, Peleliu, hag Emgann Okinawa. Gwelet e vez ivez ul eus Emgann Iwo Jima dre lagad Basilone.\nDiazezet eo bet an istor war levrioù eñvorennoù daou soudard US Marines: With the Old Breed: At Peleliu and Okinawa gant Eugene Sledge hag Helmet for My Pillow gant Robert Leckie. Implijet eo bet ivez al levrioù China Marine gant Sledge ha Red Blood, Black Sand, eñvorennoù Chuck Tatum, ur soudard Marine en doa stourmet gant Basilone en Iwo Jima.\nThe Pacific war IMDb\nThe Pacific war HBO\nAdtapet diwar « https://br.wikipedia.org/w/index.php?title=The_Pacific_(ministirad)&oldid=1935143 »\nStiradoù skinwel 2010\nStiradoù skinwel brezel\nKemmoù diwezhañ degaset d'ar bajenn-mañ d'an 3 Gen 2022, da 17:05.


Pennad-kaoz gant Nadine Via, Mererez ar c’hevredad Opalink. .BZH : Gallout a rit lavaret dimp petra eo Opalink e berr gomzoù ? Opalink : Ur c’hevredad krouet e fin 2014 eo Opalink, ha diazezet eo en Oriant. Kinnig a ra Opalink d’an embregerezhioù doareoù da verañ ar paeoù, an ijinouriezh sokial, ar stummañ hag an dizanvezelaat. Unan eus iskevredadoù ar strollad INMARES eo, evel ar c’hevredadoù Inter Pôle, Espace cadres ha Le Bureau de la com’. Tri den zo o labourat ennañ en deiz hiziv hag emeur o tuta unan all.\nPennad-kaoz gant Diane Dhomé, penn raktres Sabella D10 .BZH : Gallout a rit displegañ dimp petra eo ar c’hevredad Sabella ? Diane Dhomé : Ur raktres lañset e 2000 eo Sabella. D’ar c’houlz-se, Jean-François Daviau, Prezidant Sabella en deiz hiziv, ha Herve Majastre, enklasker en SKB, a oa o labourat da sevel ur rod-vor. En o c’harrdioù, en o c’hibelloù e oa bet graet an taolioù-arnod kentañ gant o c’hentpatromoù… E 2007 e oa bet sinet un emglev etre an daou enklasker ha pevar embregerezh breizhat abalamour da sevel ur c’hentpatrom er skeul 1/3 : Sabella D03. Moret e oa bet ar c’hentpatrom-se en aber an Oded e Benoded. […]


Titl orin : Mononoke Hime\nDeuet er-maez : 12 a viz Gouere 1997\nPadelezh (PAL-DVD) : 134 mn munutenn\nSkigner : Japan : Toho\nStadoù-Unanet : Miramax Films\nBoujedenn : 2.35 million yen\n23.5 million $\nKorvoder gros : 15.9 million yen\n159 million $\nSonerezh : Joe Hisaichi\nMononoke Hime (japaneg : もののけ姫, lenn. "priñsez ar speredoù veñjer") a zo un dresadenn-vev japanat aozet gant Hayao Miyazaki, embannet d'an 12 a viz Gouere 1997 gant ar studio Ghibli. Anavezet eo ivez ar film gant an anv Princess Mononoke e saozneg.\nAshitaka, priñs eus ur meuriad bet diskaret gant an impalaer, a rank mont kuit eus e geriadenn abalamour d'un droukspered en deus miliget anezhañ. Kejañ a raio gant Lady Eboshi, mestrez war ur govel, hag he enebourez, ar priñsez Mononoke, bet desavet gant bleizi. En em gavout a ra neuze ar prins en un emgann didruez etre an industriezh ha doueed an natur, padal eo ret dezhañ, hervez komzoù ar shaman, sellet ouzh ar bed gant ur sell hep kasoni. Klask a raio neuze lakaat ar peoc'h etre ar c'hoadeier hag an dud.\nAdtapet diwar « https://br.wikipedia.org/w/index.php?title=Mononoke_Hime&oldid=1823952 »


14 Here 2021 – An ti da vont war-raok gant ar Brezhoneg\nDay: Here 14, 2021\n14 Here 2021 ~ kevredigezh Ti ar brezhoneg\t~ Ober un evezhiadenn\nDa betra a servij ur yezh ma ne vez ket graet ganti ? Ne chomit ket hep dont d’ar pred e brezhoneg neuze ! Digor eo d’an holl, d’ar re yaouank ha d’ar re gozh, d’ar re ampart ha d’an deraouidi, d’ar vretoned kenkoulz ha d’ar re all, d’ar re vras ha d’ar re vihan, d’ar baotred ha d’ar merc’hed …\nMoaien ‘zo da lakaat ar gaoz war istor Breizh, ar PSG, ar c’hemmadurioù na vezont ket gwelet, hag all, hag all… War forzh peseurt danvez ken ma vo e brezhoneg !\nBep eil Merc’her e vo ar pred bremañ, er memes lec’h, e Pizza et Mozza. 1 straed des Innocents, 75001. Kroaz-hent straed La Ferronnerie ha straed St denis emañ. Tal-kichen metro Les Halles / Châtelet. Kregiñ a ra da greisteiz hanter ha pep hini a zebr dre ma erru. Pep hini a bae e lodenn. Banniel Breizh a vez gwelet war an daol !\nMet ret eo lakaat e anv memestra : kasit ur gerig da tiarbrezhoneg@tiarbrezhoneg\nM’ emaoc’h o tont gant ar RER, deuit er-maez diouzh ar RER-Chatelet dre an nor Marguerite de Navarre\nGrit bruderezh tro-dro deoc’h !


Ar chouchenn | Becedia\nAozer : Fañch Postic / Mae 2021\nChouchenn a vez graet peurliesañ e Breizh diouzh an evaj a vez graet hydromel (dourvel) anezhañ gant ar C’hallaoued, ha kavout a reer an anv brezhonek-se er geriadurioù galleg pennañ zoken. Fardet e vez an evaj-mañ, ur meskaj dour ha mel anezhañ, el lodenn vrasañ eus Europa abaoe an Henamzer. Dilezet e oa bet a-galz er Grennamzer bep ma veze roet muioc’h-mui a briz d’ar gwin. Abaoe an XXvet kantved avat en deus ar chouchenn adkavet ur plas brav diwar azginivelezh sevenadurel Breizh ar bloavezhioù 1970 betek dont da vezañ evaj arouezel Breizh tra ma rae ar festoù-noz berzh bras.\n« Evaj an doueed »\nUn arroudenn eus plas bras ar chouchenn en amzer wechall a gaver el lavarenn « mezv dall » p’eo ar ger mez anv brezhonek kozh an evaj-mañ, kar d’ar ger iwerzhonek mid ha d’ar ger kembraek medd, diveret an holl anezhe diouzh ur wrizienn indo-europek hag a dalveze koulz ha « douster » a-raok talvezout d’ar mel ha d’an evaj a vez graet gantañ.\nEvitañ da vezañ brudet abaoe an Henamzer – « Evaj an doueed » a veze graet anezhañ zoken – ne gaver roud ebet eus ar ger « chouchenn » er geriadurioù brezhoneg koshañ pa ne zeu hennezh war-wel nemet e diwezh an XIXvet kantved. « Mez » eo ar ger a gaver o talvezout koulz hag hydromel er C’hatolicon, ar geriadur teiryezhek bet moulet e Landreger e 1499, pe « dourvel » ha « dourmel », kement hag e dreiñ ger-ha-ger. « Chufere » a vez graet anezhañ avat e Bro-Dreger ha chami(ll)a(r)t en ul lodenn eus ar vro c’hallo.\nChouchenn : un anv lec’hel pe ur merk miret-strizh ?\nE 1895 e kaver ar c’hentañ meneg eus ar ger « chouchenn », skrivet er stumm « souchen » en ur pennadig bet embannet gant ur marc’hadour eus Rosporden e l’Union agricole et maritime evit brudañ ul louzoù nevez, mat da derriñ an influenza, sañset. Daoust hag ur merk nevez a vije – a voe lakaet, war a seblant, da vezañ enrollet ez-ofisiel war-dro 1920 gant Joseph Postig, maer Rosporden ha marc’hadour – pe ur ger a veze graet gantañ er c’horn-bro-se ? Prestik e voe brudet-mat bepred. E miz Ebrel 1900 e oa karr ar Chouchenn mat, « likor muiañ-priziet tud Rosporden » o kemer perzh en un varc’hekadeg madobererezh. E 1904, ez embannas Georges ar C’halvez e La Revue des Traditions Populaires e oa eus ar ger chouchenn unan eus anvioù boas an hydromel, koulz ha dourvel ha « chupéré ». E 1913 e kaver ar sekred anezhañ er gelaouenn Dihunamb, dindan an titl « Er chouchen ». Adal neuze e kaver ar ger-se en holl c’heriadurioù brezhoneg, astenn Pêr ar Gov da C’heriadur Brezhoneg-Galleg Emile Ernault e 1919 paneveken.\nTaolet war-eeun eus ar fust e tavarnioù bro Rosporden e rae ar chouchenn seul vui a verzh ma vanke chistr. Er bloavezhioù 1830 e oa bet skrivet c’hoazh gant Alexandre Bouët « e oa krog lod d’ober dourvel, un evaj eus an amzer wechall, er bloavezhioù a oa re nebeut a chistr ». En ul lodenn eus Kerne-Izel bepred, war-lerc’h ar Brezel bras, e yae ar chouchen heli-gentañ gant ar chistr hag ar boesonoù all. Test eo ar pennadoù-kazetennoù o tagañ « gwallefedoù ar chouchenn » eus ar berzh a rae hennezh e-touez an dud vunut, ha pa oa bet servijet kerkoulz all da lid a enor gouel rouanezed Kerne e 1928 e Kemper.\nProduet a-vras ha brudet e Breizh a-bezh\nD’ar c’houlz-se ne veze graet chouchenn nemet en tolead bihan a yae komunioù Eliant, Langolen, Tourc’h, Kore, Leuc’han, Laz ha Rosporden d’en ober. E Rospoden da gentañ, e-kreiz an tolead-mañ, e voe kroget da broduiñ chouchenn a-vras kerkent ha fin ar Brezel bras, ken e teuas ar gêr-mañ da vezañ « kêrbenn ar chouchenn », da skrivas Pêr-Jakez Helias e 1961.\nDiwar neuze en em ledas brud ar chouchenn e Breizh a-bezh. E 1964 e voe embannet e niverenn ispisial an hañv Le Peuple Breton, ur « Geriadurig evit an douristed e Breizh », a gaver « le chouchenn » ennañ e-touez an 22 ger pe lavarenn hollrekis : « Boeson a-seurt gant an dourvel. Etre Banaleg ha Rosporden e vez kavet dreist-holl. Diwallit kouezhañ a-led ho kein mard evit re dioutañ ». Stag ouzh anv Rosporden e oa ar chouchenn c’hoazh. Adalek 1965 avat e teuas da vezañ ur grapinell e bruderezh an ostalerioù hag an tier-krampouezh, un tamm e pep lec’h e Breizh : le Bar brestois ha ti-krampouezh Santez-Anna e Roazhon (1965) ; Ti Michou e Kemper (1969) ; le Bar écossais e Brest, chouchenn ha Guiness ennañ (1972), an Ty-Coz e Montroulez (1975), hag all.\nSplann eo n’eus bet gellet bastañ d’ar goulenn bras, stag ouzh azginivelezh sevenadurel Breizh ar bloavezhioù 1970 nemet dre broduiñ chouchenn a-vras ha dre aozañ e werzh a-bell, gant René Gall eus Rosporden da gentañ, ha gant Louis ar Bihan e Kore hag Andre an Ozac’hmeur e Bei war e lerc’h er bloavezhioù 1970. Evel-se e oa deuet ar chouchenn da vezañ un evaj arouezel a Vreizh : un evaj breizhat evit gouelioù Breizh ! War-bouez ar chistr avat ne oa evaj breizhat all ebet : na bier na koka Breizh evit c’hoazh. Sell aze penaos, bep m’en em lede ar festoù-noz e Breizh a-bezh, betek Roazhon ha Naoned, ha pelloc’h c’hoazh e Paris hag e kement kêr vras un toullad Bretoned enni, pelloc’h-pellañ diouzh ar c’hreiz-Breizh, o zolead orin anezhañ, e yeas ar chouchenn d’o heul.\nD’an deizioù a-vremañ e rank ar chouchenn leuskel un tamm eus e blas d’ar bier produet gant degadoù a vraserezhioù bihan e Breizh ha pa vefe gwerzhet c’hoazh gant kalzik a broduerien strevet e Breizh a-bezh.\nEn desped d’ar pezh a lenner alies, n’eus diouzh ar chouchenn nemet dourvel. Ha p’en devoa pep hini e damm sekred (tommet pe get, o terc’hel kont eus ar wrez pe eus an avel…) ; ha pa veze lakaet chistr, chug avaloù pe lambig ennañ a-wechoù, e oa dour ha mel (ul lur mel evit ul litrad dour) danvezioù diazez orin an evaj-se, 14 da 16° anezhañ, a daole al lonker war e gein hep mar na marteze, abalamour da bilim ar gwenan a chome ennañ pa veze graet er mod kozh.\nTroet diwar ar galleg gant : J-D Robin\nBayon J., « L’hydromel chez les Celtes. Une boisson céleste », ArMen n° 86, juillet 1997, pp. 30-37.\nDenieul P., Le Chouchen, l’élixir des dieux, éditions C.M.D., 7, 1999.\nFoucher F., « Le chouchen, une boisson en pleine effervescence », ArMen, n° 86, juillet 1997, pp. 20-29.\nPostic F., « Au pays du chouchen. L’apiculture en Basse-Cornouaille », Maner, n° 8, revue du manoir de Kernault, printemps 1993, pp. 4-9.\nGoude bezañ lakaet kas er gazetenn Armen e 1985 e oa bet Fañch Postic o labourat er CNRS. Ennañ en doa dalc’het karg eus ar greizenn enklask ha diellerezh war al lennegezh dre gomz (skourr ar CRBC) e domani departamant Kernod e Mellag. Skrivet zo bet un bern pennadoù skrid ha levrioù gantañ diwar-benn an dastumadegoù hag an dastumerien e Breizh\nLe Catholicon de Iehan de Lagadeuc : dictionnaire breton, français et latin publié par R. F. Le Men d'après l'édition de Me Auffret de Quoetqueveran


Ledringem - Wikipedia\n(Adkaset eus Ledringhem)\nAnv izelvroek ha flandrezek kornôgel Ledringem\nAnv ofisiel Ledringhem\nEtrekumuniezh Communauté de communes de l'Yser\nKod INSEE 59338\nKod post 59470\nMaer Christian Delassus\nGorread 7,01 km²\nLed 50° 51' 19" Norzh\nHed 02° 26' 30" Reter\nUhelder kreiz 19 m\nUhelder bihanañ 11 m\nUhelder brasañ 26 m\nPoblañs hep kontoù doubl 679 (2011)\nStankter 97 a./km²\nLedringem en izelvroeg, anv ofisiel e galleg: Ledringhem , a zo ur gumun eus Flandrez Frañs (departamant Norzh), er Westhoek.\n2.2 Glad relijiel\n4 Emdroadur ar boblañs 1793-2011\nKrouet eo bet ar gêriadenn e mare ar Gelted kozh pe galian-roman . Orin an anv a vefe "ti" pe "bro" (hem) "Ledrae", hemañ o vout un tiern galian. E dibenn en XIXvet kantved e voe kavet un teñzor, ennañ 50 000 pezh aour galian-roman (25 000 liv ruz gante, abalamour d'ar c'houevr stank enne, 25 000 liv melen dezhe).\nBrezel-bed kentañ: tammoù obuzioù ha restadoù munisionoù a gaver c'hoazh en ur dreiñ an douar e parkeier Ledringem, pezh a ziskouez edo Ledringem war an talbenn.\ndevet e voe milin Ledringem e-pad an emgannoù. Gant e benn e voe adkempennet an Drievenmeulen, milin Steenvoorde ;\nun emgann a voe e Ledringem d’ar 25 ha d’an 26 etre soudarded ag ur rejimant saoz, ar 5th Glosters (Gloucestershire Regiment), hag al Lu alaman;\n1944: un emgann a voe e Ledringem etre al Lu breizh-veuriat hag al Lu alaman p'edo an Alamaned o kuitaat reter Bro-C'hall evit mont daved Brusel. Merket eo mogerioù lod ag an tiez gant boledigoù mitrailhetennoù.\nTremen 50 (52 marteze) soudard saoz eus ar C'hommonwealth a voe douaret er vered e miz Mae 1940, e-pad an Eil brezel- bed. 10 anezhe a zo dianv. Bez unan anezhe ne c'hell ket bout lec'hiet ez resis .\nGlad relijiel[kemmañ | kemmañ ar vammenn]\nIliz mod hallekerke (gant tri nav-iliz, memes ment dezhe), gouestlet da Sant Omer, eus an XVIvet kantved, gant ograoù hag ur gador-prezeg ag an XVIIIvet kantved, un tabarlank hag ur stern-aoter a Sant Omer ag an XVIIIvet kantved.\nMeur a chapel war ar maez.\n2000 → bremañ Christian Delassus\nAdtapet diwar « https://br.wikipedia.org/w/index.php?title=Ledringem&oldid=1861422 »\nKemmoù diwezhañ degaset d'ar bajenn-mañ d'an 5 Gen 2020, da 19:31.


Aleksei Brousilov - Wikipedia\nAleksey Alekseevitch Brousilov (rusianeg: Алексе́й Алексе́евич Бруси́лов), ganet d'an 31 a viz Eost 1853 ha marvet d'ar 17 a viz Meurzh 1926, a oa ur jeneral rusian brudet evit bezañ bet krouer kadoniezhoù brezel evit an argadennoù hag a voe implijet e 1916 e-pad an Argadenn Brousilov, an trec'h bravañ e voe gantañ evel milour.\nAleksei Brousilov e 1914\nKopiet e voe e zoareoù d'ober gant an Alamanted dre ma oant reoù nevez ha souezhus. Brousilov, ganet en noblañs (e dad a oa ivez ur jeneral), a voe gourdonet evel jeneral marc'hegiezh. E 1914 e oa anat dezhañ e oa echu gant ar varc'hegiezh er brezelioù modern, ar mindrailherezioù ha kanolioù a lakae implij ar c'hezeg da vezañ didalvoud. An istorourien a ra anezhañ ar jeneral rusian nemetañ a c'helle bezañ trec'h en emgann. En desped da-se, ar c'holloù uhel a voe gant ar soudarded dindan e urzhioù o devoa gwanaet al lu rusian].\nE-pad an Argadenn Brousilov e oa kreñvoc'hik e nerzhioù eget re e enebourien (600 000 a-enep 500 000). Deuet e oa a-benn memestra e-doug 72 eur da vont war-raok eus 80 kilometr, da ober 200 000 prizoniad ha da dapout 700 kanol.\nAn Tsar Nikolaz II gant Brousilov. A-benn ar fin, goude ar Brezel diabarzh, e choazo servij an Arme Ruz.\nAdtapet diwar « https://br.wikipedia.org/w/index.php?title=Aleksei_Brousilov&oldid=1870472 »\nDernière modification le 11 Ebr 2020, à 08:02\nKemmoù diwezhañ degaset d'ar bajenn-mañ d'an 11 Ebr 2020, da 08:02.


Fent : dizoloit parodienn ar Prizioù 2020 !\nMardi 28 avril 2020 à 18:09 -\nGant ar prantad kenfinañ a vevomp holl n'eo ket aes bemdez c'hoarzhin ha kaout fent. Evit lakaat ac'hanomp da soñjal e traoù all e-pad 5 munutenn en deus Lõrs Jereg skignet war e bajenn Facebook ur barodienn eus ar Prizioù 2020.\nAbaoe meur a vloaz e vez kinniget ingal videoioù farsus war pajenn Facebook Lõrs Jereg. Gant an dudenn ijinet-mañ e vez graet parodiennoù a bep seurt evel "Brav an amzer" gant Orelstourm feat. Stromaeg, Pardon Spazhet pe c'hoazh Renaud a gomz Brezhoneg !\nParodienn ar Prizioù 2020\nE-pad ar prantad kenfinañ-mañ en deus divizet Lõrs Jereg kinnig d'an dud ur parodienn eus abadenn ar Prizioù 2020. Rak evel-just e oa bet nullet gant Frañs 3 Breizh hag Ofis publik ar brezhoneg an abadenn wir a oa da vezañ enrollet sañset d'ar Gwener 13 a viz Meurzh e sal an Archipel e Fouenant met abalamour d'ar c'hovid-19 ne oa ket bet graet.\n"Prizioù 2020 : Gwellañ Pladenn" eo un abadenn kinniget gant Yann-Herle Gourvezvank feat. Rozenn Toilets, Lors Jouin de Cul'ass & Dom Dur a vez gwelet e-barzh. Pemp munutenn fent e brezhoneg neuze !


Bedum - Wikipedia\nLec’hiadur Bedum e proviñs Groningen hag en Izelvroioù\nKod post 9780-9789, 9959\nGorread 44,96 km²\ndouar 44,58 km²\ndour 0,38 km2\nHed 6° 35' .." Reter\nLed 53° 17' .." Norzh\nPoblañs 10 428 (31.05.2009)\nStankter 234 ann./km²\nLec'hienn ar gumun www.bedum.nl/\nBedum (distagañ ) a zo ur gumun hag ur gêr e proviñs Groningen en Izelvroioù. Unan eus ar c'hêrioù brasañ a zo tro-dro da gêr Groningen eo. Ar c'hêrioù ha kêriadennoù da-heul a ya d'ober kumun Bedum : Bedum, Noordwolde, Onderdendam, Zuidwolde, Ellerhuizen ha Westerdijkshorn. Un ti-gar a zo e Bedum.\n1 Tour stouet Bedum\nTour stouet Bedum[kemmañ | kemmañ ar vammenn]\nTour iliz Sant Walfridus\nUn tour stouet a zo en iliz Sant Walfridus, 36 metrad uhelder dezhañ. Jedet ez eus bet ez eo brasoc'h e gorn evit hini tour Pisa. Ma vefe an daou dour a vent heñvel, e vefe brasoc'h dilec'h hini Bedum eus 6 cm.\nE kuzul-kêr Bedum ez eus 15 dileuriad. Er mare-mañ (dibenn 2009) n'eus maer ebet.\nGemeente Belangen : 3 dileuriad\n↑ Dutch say Pisa no longer Europe's most leaning tower, Reuters, 28 a viz Eost 2009\nKartenn Bedum e 1868\nAdtapet diwar « https://br.wikipedia.org/w/index.php?title=Bedum&oldid=1965544 »\nKemmoù diwezhañ degaset d'ar bajenn-mañ d'an 18 C'hwe 2022, da 09:27.


Pour que vivent nos langues - Karaez 24 a viz Here 2015 : Adperc'hennomp hor yezhoù, hor sevenadurioù, hon dazont !\nKaraez 24 a viz Here 2015 : Adperc'hennomp hor yezhoù, hor sevenadurioù, hon dazont !\nSetu ar poz stur evit ar vanifestadeg a vo graet d'ar 24 a viz Here 2015 e Karaez diwar intrudu Kevre Breizh ez eo ezel div yezh Breizh anezhañ. Amañ dindan e lakaomp ar skrid embannet war ar follenn-nij. Emañ da bellgargañ ha testenn an displegadenn gelaouiñ ivez e dibenn ar pennad-mañ.\nUr statud evit hor yezhoù ha sevenadurioù, ur statud evit hor broioù\nGant holl broioù Frañs, a Vetropol ha Tramor ne c'houzañvomp ket ken bezañ gouarnet gant ur galloud jakobin kreiz, o tivizout en hor plas hag o tifenn da gentañ e interestoù dezhañ en desped da liested hor yezhoù ha sevenadurioù, hon istorioù hag hon ekonomiezhoù.\nNe fell ket deomp ken ur galloud kreiz kontrol da bennaennoù meur an demokratelezh diazezet war perzh an holl e buhez ar gevredigezh. Adaoz an tiriadoù zo bet graet:\n- o nac'hañ goulenn he soñj digant ar boblañs e kont gant bevennoù ar rannvroioù (1)\n- o nac'hañ derc'hel kont eus an identelezhioù a zo diaezez o diorroadur (2).\nGoulenn a reomp digant hon dilennidi da zont hag-eñ ez int mennet da labourat :\n- evit adsevel kenstroll tiriadel Breizh he femp departamant dezhañ ar galloudoù hag ar peadra evit e ziorroadur ekonomikel, sokial, sevenadurel, hag hini an endro en un doare kempouezh;\n- evit kenofisielaat yezhoù Breizh, brezhoneg pe gallaoueg e-kichen ar galleg o terc'hel kont eus ar goulenn hag an intrudu sokial, o toujañ ouzh ingalded dellezegezh ar yezhoù hag ar gomzerien;\n- evit kreñvaat an deskadurezh divyezhek brezhoneg/galleg par-ouzh-par pe dre soubidigezh, hag al liesyezhegezh;\n- evit astenn d'an holl kelennadurezh yezhoù Breizh, he sevenadur, hec'h istor;\n- evit kas war-raok mediaoù e brezhoneg hag e gallaoueg, sevel ur radio hag un tele war bemp departamant Breizh.\nEvit dazont Breizh, hini hor bugale, evit ma c'hallfent bevañ ha labourat en un doare dereat er vro, e rankomp kontañ da gentañ warnomp hon-unan, e rankomp gellout divizout ni hon-unan e Breizh.\n(1) Karta europat an emrenerezh lec'hel (1985). Er mellad 5 ez eo lakaet goulenn ali an dud dre referendum.\n(2) Emglev etrebroadel ar gwirioù keodedel ha politikel : er melladoù 26 ha 27 ec'h eneber ouzh an droukziforc'hiñ hag e tifenner ar minorelezhioù yezhel – Kenemglev war liesseurted ar sevenadurioù – UNESCO 2005.\nEvit gouzout hiroc'h sellit ouzh lec'hienn Deomp de'i !


Ganedigezh Mary Anita Snook Southern\n14 C'hwevrer 1896\nMarv 23 Meurzh 1991\nMary Anita "Neta" Snook Southern, bet ganet d'ar 14 a viz C'hwevrer 1896 e Mount Carroll (Illinois) hag aet da Anaon e Kalifornia d'an 23 a viz Meurzh 1991, a oa un nijerez stadunanat.\nAr vaouez kentañ e voe war meur a dachenn en nijerezh : deskardez e Curtiss-Wright Aviation School, levierez en Iowa, levierez a vicher, renerez un nijva ; brudet eo evit bezañ bet kentañ stummerez Amelia Earhart war al leviañ.\nAbred e voe dedennet Mary Anita Snook gant ar mekanikerezh, broudet ma oa gant kirri he zud. Da bevar bloaz e veze ouzh ar rod-stur war barlenn he zad, a zeskas dezhi diwezhatoc'h ar pezh a ouie diwar-benn bouzelloù ur c'harr.\nEchuet ganti he studioù e Frances Shimer School, Mount Carroll e 1912, e tilojas gant he ziegezh e 1915 da Ames, Iowa. Eno ez eas da Iowa State College (Iowa State University hiziv), ma studias an tresañ teknikel hag ar ratreañ kefluskerioù ha mekanikoù ar gounezerezh. Dre he studioù e voe dedennet gant an nijerezh, ha buan e fellas dezhi mont da levierez.\nE-kerzh he eil bloavezh er skol-veur e klaskas Neta Snook deskiñ leviañ e Curtiss-Wright Aviation School (CWAS) e Newport News (Virginia), met berzet d'ar merc'hed e oa ar skol. Bloaz goude e tistroas da Iowa, ma oa bet digoret ur skol leviañ e Davenport ; an deskardez kentañ e voe eno. Ret e voe d'ar skol serriñ avat, goude ur gwallzarvoud ma voe lazhet ar rener.\nP'edo o klask ur skol all e ouezas e oa bet kemmet politikerezh CWAS, ma c'hallas bezañ degemeret – ar vaouez kentañ er skol-se Un niver bras a eurvezhioù nij a oa en he chakod pa voe berzet an nijadennoù nannsoudard en SUA abalamour d'ar Brezel-bed kentañ.\nE-pad berr amzer e labouras Neta Snook en Elmira (New York) evit ar Royal Flying Corps  evel mekanikerez karget da ensellout hag arnodiñ kefluskerioù ha pezhioù an nijerezioù a veze kaset da dalbennoù Europa.\nGoude bezañ prenet relegenn un nijerez Curtiss JN-4 Jenny "Canuck"  hag he lakaet degas da Iowa dre vor e tremenas daou vloavezh ouzh he c'hempenn war porzh ti he zud. E 1920 e nijas en he unan da dapout he breved ; goude-se ez emezelas al levierez en Aero Club of America hag er Fédération Internationale Aéronautique (FAI/WASF).\nDa levierez a vicher ez eas Neta Snook neuze, o kemer perzh gant he Jenny en abadennoù sirk war nij er Midwest  hag o treuzkas touristed ha treizhidi – dre guzh, pa ne oa ket aotreet d'ober gant he breved na oa ket kenwerzhel. Pa voe rust deroù ar goañv en Iowa e tistrollas ar Jenny d'he c'has dre vor da Galifornia, m'en em stalias e Los Angeles.\nEno e klaskas labour evel stummerez en nijva Kinner Field nevez-savet gant ar farder kefluskerioù ha nijerezioù Bert Kinner (1882–1957) ; goude ur predad amprouiñ berr e voe gopret evel mekanikerez ha stummerez, ha pelloc'h e voe Neta Snook ar vaouez kentañ o ren un nijva kenwerzhel, ma veze kinniget kentelioù leviañ hag aervruderezh.\nD'an 3 a viz Genver 1921 e teuas Amelia Earhart gant he zad da c'houlenn kentelioù leviañ digant Neta Snook, pa felle dezho e vije ur vaouez o kelenn. Un dollar e Liberty Bonds  dre vunutenn en aer e oa ar priz ; A. Earhart a baeas ar pemp eurvezh kentañ (300 $) kent prenañ un nijerez Kinner Aister ; digoust e voe ar 15 eurvezh da heul, abalamour ma kentelias N. Snook en ardivink he deskardez.\nE-pad tremen bloaz e nijas an div vaouez kevret, ha da vignonez tost d'an tiegezh Earhart e troas Neta Snook.\nSnook hag Earhart e Kinner Field, 1921\nUn nijerez Kinner Airster\nE miz C'hwevrer 1921 e voe Aneta Snook ar c'hentañ maouez o kemer perzh en un nijadeg gwazed, e Los Angeles ; 5vet e voe.\nE 1922, oadet 26 bloaz, e timezas A. Snook gant William Southern ; pa voe o tougen e paouezas da leviañ hag e werzhas he embregerezh.\nGoude steuziadur Amelia Earhart er Meurvor Habask e 1937 e voulc'has Neta Snook Southern gant troiadoù prezegennoù ma konte respet A. Earhart hag he hini ; he buhezskrid a voe embannet e 1974. \nE 1977, oadet 81 bloaz, e nijas Neta Snook a-nevez pa voe goulennet diganti leviañ un adskeudenn eus Spirit of St. Louis Charles Lindbergh. E 1981 e voe koshañ levierez SUA.\nD'an 23 a viz Meurzh 1991 e varvas Neta Snook, e deroù he 96vet bloavezh. Bloaz goude e voe degemeret en Iowa Aviation Hall of Fame. \n(en) SNOOK SOUTHERN, Neta (Eost 1928) : I taught Amelia to fly, Vantage Press, 1974 (ISBN 978-0-533-01161-2)\n↑ A voe kendeuzet e 1918 gant ar Royal Naval Air Service da aozañ ar Royal Air Force.\n↑ Canuck : luc'haj saozneg SUA evit Canadian, rak e Kanada e oa bet fardet an ardivink.\n↑ Daouzek Stad a ya da sevel rannvro ar Midwest : Illinois, Indiana, Iowa, Kansas, Michigan, Minnesota, Missouri, Nebraska, North Dakota, Ohio, South Dakota ha Wisconsin.\n↑ Liberty bond : amprest Stad evit kellidañ tu ar Gevredidi er Brezel-bed kentañ ; da 4,25% e save ar c'hampi e 1921.\n↑ (en) Iowa Aviation Museum. Kavet : 24 Mezheven 2019.\nAdtapet diwar « https://br.wikipedia.org/w/index.php?title=Neta_Snook&oldid=1900518 »\nKemmoù diwezhañ degaset d'ar bajenn-mañ d'an 15 Ebr 2021, da 10:11.


KEAV : ur yoc'h a blijadur !\nAccueil / À la Une / KEAV : ur yoc’h a blijadur !\nMaxime TOUZE 17 juillet 2016\nKrog eo koulzad ar stajoù hañv evit deskiñ pe beurlipat e vrezhoneg. Gant Stumdi, Skol an Emsav, Roudour hag un nebeud reoù all e vez kinniget stajoù ur sizhun evit mont war-raok buanoc’h.\nEchu eo sizhun gentañ Kamp Etrekeltiek Ar Vrezhonegerion e Kastellin abaoe dec’h. Abaoe 1948 e vez aozet stajoù hañv gant KEAV, hep tamm ehan ebet. Stajoù brezhonek koshañ Breizh, un tammig e pep lec’h int bet. Staliet int e Kastellin abaoe un nebeud bloavezhioù. Kentelioù brezhoneg evit ar re a fell dezhe deskiñ pe gentelioù war un dodenn resis. Ar sizhun-mañ ez eus bet kinniget : distagadur pouez-mouezh, istor/lennegezh, c’hoariva, treiñ evit Wikipedia,…\nTraoù boutin a gaver bep bloaz : mont da welet brezhonegerien a-vihanik e trowardroioù Kastellin, dañs ha kan, kwiz, c’hoarioù, siop siarad, beilhadeg,… Ar sizhun-mañ ez eus bet traoù nevez pe dic’hortoz. Da gentañ e oa bet skignet gourfenn Euro 2016 gant prezegennoù e brezhoneg, biskoazh c’hoazh ! Kalz a blijadur a zo bet, tud n’int ket plijet gant ar vell-droad dre ret o deus sellet peogwir e oa e brezhoneg, ha dav eo lâret eo kalz farsusoc’h ha plijusoc’h. A-hent-all e oa bet divizet ur wech mont da ganañ da greiz-kêr da greisteiz evit diskouez da dud ar vro ez eus brezhonegerien amañ c’hoazh. Daou film a zo bet skignet e-kerzh ar sizhun : Kurdistan, hunvreal an nevez-amzer, sevenet gant Mikael Baudu. Deuet e oa ar sevenour da ginnig e film ha da respont d’ar goulennoù. Hag un eil diwar-benn janglenn Calais bet savet gant Samuel Allo, ur c’honter breizhat aet di e-pad pemp miz evit kejañ ouzh an divroidi. From a zo bet gant an daou film-se. Hag an eskemmoù a oa frouezhus.\nDaou baotr eus Canal Ti Zef a oa e Kastellin a-hed ar sizhun evit filmañ buhez pemdeziek ar staj hañv-se. Filmet o deus kement tra a oa da welet. O film a vo skignet d’ar 7 a viz Here 2016 da-geñver ar Festival Galactique. Ha klasket e vo gante war-lerc’h e lakaat da dreiñ e Breizh pe er skinwel.\nUr sizhun e brezhoneg penn-da-benn, gant plijadur e-leizh ha pell diouzh darvoudoù spontus Nice pe esae taol Stad Turkia. Vad a ra a-wechoù bezañ didroc’het diouzh ar bed ha bevañ en un aergelc’h sioul ha plijus evel hini KEAV.\nPartager la publication "KEAV : ur yoc’h a blijadur !"


12 Trevadenn : diforc'h etre ar stummoù - Wikipedia\n12 Trevadenn : diforc'h etre ar stummoù\n12 Trevadenn (kemmañ)\nStumm eus an 2 Gwe 2017 da 17:39\n28 okted ouzhpennet , 4 bloaz zo\nStumm eus an 4 Gwe 2016 da 16:36 (kemmañ)\n(Titl an infobox)\nStumm eus an 2 Gwe 2017 da 17:39 (kemmañ) (dizober)\nMa z'eo ur sistem politikel Kevredadel, gant ar brezel e-teu da vezañ tost d'un diktatouriezh milourel. Goude rishadenn an Trevadennoù hag an terc'hadeg e vez luziet an doare da ren, etre diktatouriezh milourel ha demokratelezh frank.\n==== Justis ====\nAr Justis a zo dieub diouzh ar gouarnamant Trevadennel. Caprica a zo ar blanedenn mammenn da darn an dud a vicher er justis. E-pad [[Kentañ Brezel Cylon|ar brezel]] a-enep ar Cylonsre Cylon e voe lakaet e-plas an urzh brezeleg a flastras dishualded ar justis dindan galloud al lu Trevadennel. Goude rishadenn an trevadennoù e voe adlakaet an urzh brezeleg ha lamet darn galloudoù ar Justis, aesaet e voe an obererezh dre ma oa marvet darn tud a-vicher en dagadenn.\nN'eus ket eus kondaonadur d'ar marv a-raok ma vefe riset an Trevadennoù, ar gondaonadur uhelañ a oa toull-bac'h dibad. Goude risadenn an Trevadennoù e vez lakaet ar c'hastiz d'ar marv pe dre fuzuilhadenn, pe dre bezañ skarzet en egor. Laura Roslin eo a vountas evit kaout ar c'hastiz-se evit an trubarderien. Gaius Baltar kement ha Tom Zarek a gendalc'ho gant implij ar c'hastiz d'ar marv pa vint prezidant.\nAl lu eo a ra war-dro ar c'hastiz ar marv, reisis ar Marines surentez war al listri-egor. Tabut a zo a-hed ar stirad skinwel evit gouzout daoust hag eo ar gwellañ doare da gastizañ an dud, dreist-holl pa z'eo ken izel an niver a zreistveverien.\n==== Relijion ====\nN'eo ket rannet ar galloudoù etre ar relijion hag ar bed politikel. Kredour-tre ez eo bed Battlestar Galactica. Ur c'huzul uhel d'ar relijion a zo hag a ro alioù d'ar gouarnamant trevadennel. Dre ar stirad e weler ez eo kreñv-tre nerzh alioù ar veleien dre ma z'int selaouet bras gant pobloù an Daouzek Trevadenn.\nAdtapet diwar « https://br.wikipedia.org/wiki/Dibar:MobileDiff/1767538 »


dilavar - Wikeriadur\nDiwar ar rakger di- hag an anv-kadarn lavar.\nDa geñveriañ gant an anv-gwan kembraek dilafar.\n[...], e tistroaz truezuz varzu ar penn huela da zellet ur veach c'hoaz da viana ouc'h Anna Roue, astennet var barlenn Jannet ar Go, hag e chomaz eur pennad mantret ha dilavar. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 77.)\nGwelloc'h e kav chom sioul ha dilavar. — (Tad Medar, An Tri Aotrou, 1981, p. 18.)\nHogen, dilavare chome an dud en o sav en-dro d'an tantad. — (Jakez Riou, Geotenn ar Werc'hez ha danevelloù all, Al Liamm, 1957, p. 91.)\nE wreg 'vat, ur jolfa anezhi ha gwisket Doue' oar, ne vane ket dilavar ; [...]. — (Jarl Priel, Va Zammig Buhez, Al Liamm, 1954, p. 35.)\nGod koz, e voereb, pa welas anean o tont en ti en eur dic'helkal, skrignet e fas hag an dour o pizenni war e dal, a chomas eur pennad dilavar da zellet outan: [...]? — (Erwan ar Moal, Pipi Gonto, Kemper, 1925, p. 184.)\nA chom hep komz, hep lavaret tra\ngalleg : muet (fr) (qui se tait), silencieux (fr)\nkembraeg : dilafar (cy)\nsaozneg : unspoken (en)\nAdtapet diwar « https://br.wiktionary.org/w/index.php?title=dilavar&oldid=286753 »\nKemmoù diwezhañ degaset d'ar bajenn-mañ d'an 17 Eos 2019, da 20:34.


War an enezenn ez eus ur c'harn ragistorel, savet war-dro 4 200 vloaz a-raok J.-K. En amzer-hont e oa izeloc'h live ar mor ha stag e oa an enezenn ouzh an douar-bras. E 1954 e oa bet addizoloet an hini gentañ eus an teir c'hambr zo er c'harn. Savet e voent evit beziañ tud varv moarvat. Hervez ar pezh zo bet kavet enno gant ar furcherien e oa bet implijet ar bezioù-se betek ar bloaz 2 500 a-raok J.-K.\nAdtapet diwar « https://br.wikipedia.org/w/index.php?title=Enez_Karn&oldid=1988812 »


Cimburgis Mazovia - Wikipedia\n(Adkaset eus Cimburgis von Masowien)\nCimburgis Mazovia, en alamaneg Cimburgis von Masowien (Varsovia 1394–1429; pe Cymburgis, Cimburgis, Zimburgis, Cimburga), pe Cymbarka mazowiecka e poloneg, a oa ur briñsez polonat, hag a zimezas e 1412 da Ernst Aostria (arc'hdug goude 1414), eus an Tiegezh Habsburg .\nGanet e oa e Varsovia, e dugelezh Mazovia\nMerc'h e oa da Siemovit IV, eus Tiegezh Piast Mazovia, ha d'e bried Alexandra Lituania, merc'h d'an Dug Meur Olgierd, eus tiegezh ar Gédiminides, ha c'hoar da Ladislas II Jagellon, roue Pologn.\nPetra bennak ma oa aet da fall dimeziñ e vreur henañ Guillaume gant ar briñsez polonat Jadwiga en un doare mezhekaus, ez eas Ernst, goude marv e bried kentañ, Marc'harid Pomerania, da gêr Krakow da c'houlenn dorn Cimburgis.\nBeziet eo en abati Lilienfeld.\n5 bugel marvet en bihan\nFrederig III an Impalaeriezh Santel (1415–1493)\nMargaret (1416–1486), pried da Friedrich II (Sachsen)\nAlbert VI Aostria (1418–1463)\nCatherine (1420–1493), pried da Karl Iañ von Baden (1425-1475)\nAdtapet diwar « https://br.wikipedia.org/w/index.php?title=Cimburgis_Mazovia&oldid=1707372 »\nKemmoù diwezhañ degaset d'ar bajenn-mañ d'an 25 Mez 2016, da 09:17.


Antoni Gaudí i Cornet ganet ar 25 a viz Even 1852 e « Mas de la Calderera » e Reus, ha marvet d'an 10 a viz Even 1926 e Barselona a oa un tisavour Katalan.\n1 Personelezh Gaudi\nPersonelezh Gaudi[kemmañ | kemmañ ar vammenn]\nAnavezet eo evit e grouadurioù souezhus ha meurdrezus. Un den dreistordinal e oa en e labour. Un tisavour hag a trese e tiez hag a cheñche diehan ar stuñvioù betek fin ar chañter. Disheñvel kren eus tisavourien ar maredad e oa eñ. An tisavourien a oa tud meizeg, padal e oa kentoc'h krouer, saver pe artizan. A-hed e chañtieroù e ijino ha cheñcho e doareoù da sevel ar vatimantoù. Setu perak e oa ken hir ar chañtieroù gantañ. Neuze evit gellout sevel tiez e oa ret dezhañ kavout pratikoù hag a asantfe gortoz un hir dermen a-raok kaout o mad. Evit un tisavour ken ispisial e oa ret kaout neuze pratikoù a memes live. Setu ma kavas Gaudi e sikour an Aotroù Gûel, greantour bras Barselona ur profer arc'hant a feson, prest da asanti menozhioù an arzour-savour hag a oa Antoni Gaudí.\nKrouidigezhioù[kemmañ | kemmañ ar vammenn]\nAr Palacio Guel : Savet etre 1886 ha 1888 (Barcelona) evit an Aotroù Guel. Un ti degemer eo. Un ti gant ur stuñv kreizennet war ur sall "bouest gouloù". Ur c'hloerdi a zo a-us d'ar sal-mañ. Savet eo ar c'hloerdi gant an teknik Volz Katalan.\nBellesguard: Savet etre 1900 ha 1909 (Barcelona). Ur stuñv kreizennet savet gant 9 karezenna memes ment.\nPark Guel (1886-1888, Barcelona)\nSagrada Familia (1883-1926, Barcelona)\n↑ Levraoueg Vroadel Bro-C'hall\n(es) Bassegoda (Joan), Gaudí, Barcelona, Salvat, 1988, ISBN 84-345-8205-8\nAdtapet diwar « https://br.wikipedia.org/w/index.php?title=Antoni_Gaudí&oldid=1635689 »


Buhez ar Sent/1837/Genoveva - Wikimammenn\nBuhez ar Sent/1837/Genoveva\n◄ Odilon Genoveva Per-Thomas ►\nAn drede devez a viz Guenver.\nGenoveva, guinidic eus ur guær vian hanvet Nanter, diou leo dious Paris, e devoa evit tad ha mam tud eus ar gommun, mæs distinguet dre o vertuz. Querquent ha ma e devoe an usaich a ræsoum, en em offras hac en em gonsacras da Zoue ; ha remerquet e voe enni ur furnez hac un devotion dreist he oad.\nEn ur zivoal an dêvet, en em lequee da neza he c’heiguel, he speret hac e c’halon bepret occupet a Zoue. O sellet ous an eê, ous an heaul, al loar, ar steret, e considere ar galoudeguez Doue. O sellet ous an douar, ous al loenet, an yd, ar froues, ar gueaut, e considere ar vadelez Doue pehini a bourvez da bep tra, en ur faeçoun quen admirabl.\nD’an oad a bevarzec vloaz e reas veu da chom bepret guerc’hes. Neuse e coumanças beva divar bara hac un nebeut fao. Sacramanti a ree ordinal bep sul, hac e tremene an nos diaguent en oræsoun. Goude maro he zad hac he vam e teuas da chom da Baris, e peleac’h e cunduas ur vuez mortifiet meurbet.\nDoue, evit e amprou ha purifia he vertuz, e affligeas dre ur c’hlènvet estranch : he c’horf a zeuas da veza goloet gant ul lornez quen horrubl, ma voe quemeret evit ur plac’h-fall, punisset gant Doue abalamour d’he c’hrimou ; tretet e voe evel ur fals devod, ha lavaret e voe quement a dra anezi, ma en devoa c’hoant ar bobl d’e labeza. Ar batiantet admirabl, an humilite, hac ar peoc’h interior a zisquezas ar Santez en he c’hlènvet, hac e creis ar bersecution-se, a reas aznaout he innocanç. Seul-vui ma oa bet humiliet ha dispriset, seul-vui e voe istimet hac enoret goudese, seul-vui e oa bet affliget, seul-vui e voe consolet ; Doue e fareas dious ar c’hlènvet, hac a reas aznaout he santelez.\nAr Roue Attila, o veza prest da arruout gant e arme e Paris, evit coll ha distrugea quær, Genoveva a exhortas an oll-bobl da galmi ar goler a Zoue dre ar beden hac ar yun : senti a resont outy ha quer buan ar barbaret-se a zistroas var o c’hiz.\nEpad ur famin, er memes quaer a Baris, Genoveva a yeas da glasq yd er c’haeriou a-bell : he beaich a voe quen eürus ma tistroas souden gant unec hag carguet a yd, hac e saveteas evel-se ar vuez da ur bobl infinit.\nAr Roue a ree un istim vras anezi ; ha dre avis ar santes-mâ eo, e reas sevel e Paris un Ilis caer dediet d’an Æbestel Sant Per ha Sant Paul.\nGenoveva, istimet gant ar Princet ha gant ar Breladet, ha respetet gant an oll, e devoa santimanchou quen humbl anezi e-unan ma teue an enoriou rentet dezi, da ober dezi souffr mui evit ne devoa souffret e creis ar bersecutionou.\nErfin, er bloaz 512, oaget a nao bloaz ha pevar uguent, ha leun a miritou, e varvas quer santelamant evel en devoa bevet. He c’horf e voe douguet gant ur manifiçanç vras da Ilis an Æbestel Sant Per ha Sant Paul, hanvet a c’houdevez Ilis santes Genoveva, e pelec’h ema hueleet adren an auler vras, en un Archet ar c’haëra hac ar preciussa eus Franç.\nEr bloaz 1129 ar guær Baris o veza affliget dre ur c’hlènvet tom, dre pehini e varve un nombr infinit a dud, e voe disquennet Archet santes Genoveva, ha douguet e procession. Er memes amser e heanas ar c’hlènvet, ha pevarzec mil den clàn e quær, en em gavas pare. Evit celebri ur miracl quer caër, a rer memor anezàn e Paris ar c’huec’hvet devez varnuguent eus vis Du, dre urz ar Pab Inonçant eil eus an hano. An devotion en andret ar Santes-mâ a gontinu bepret, ha bemdez e santer an effet eus he frotection en necessiteou public ha particulier.\nGenoveva, o tivoal he dêvet, e devoa bepret he speret hac he c’halon savet var-zu Doue : en ur sellet ouz an eê, an heaul, ar steret, e considere ar gallout infinit eus an Autrou Doue. En ur sellet ous an douar, ouz he dêvedigou, ouz an yd, ar frouez, hac ar gueaut, e considere ar vadelez hac ar brovidanç Doue, pehini a bourvez da bep tra, en ur fæçoun quen admirabl, hac en deus crouet quemense-oll evit utilite ha servich an den, evit e vaga hac e visca. Peguement a vugale yaouanc, occupet da zivoal al loenet, a zeuffe d’en em sanctifia en ur ober ar memes reflexionou.\nEil Reflexion. Ma ne divise quet Genoveva en em zistinguet dre he vertuziou, pe seurt istim a vise bet græt anezi en he amser ? Prinç ebet hac èn en divise priget, sellet ouz ur plac’h paour, divar ar meas, mireres an dêvet, evel ma voa-hi ? Mæs he santelez e deus graet ma ze bet aznavezet, en he buez, memes, gant ar Rouanez.\nPe seurt enor a renter d’ar beyou eus ar Brincet hac eus ar Rouanez e Ilis Sant Denis, e pelec’h e virer o c’horfou, ha guelet a rêr den ebet o stouet var e zaoulin evit o fidi ? Elec’h ma veler bemdez ar Brincet hac ar Brinceset, ar Rouane, hac ar Rouaneset, o stouet dirac bez Genoveva, evit e fidi hac en em lacaat dindan he frotection.\nAznavezomp eta penaus ar guir noblanç a gonsist er vertuz, ha penaus ne deus nemet ar c’hrag a guement a ell hon renta bras hac istimabl dirac Doue ha dirac an dud.\nAdtapet diwar « https://br.wikisource.org/w/index.php?title=Buhez_ar_Sent/1837/Genoveva&oldid=57566 »\nKemmoù diwezhañ degaset d'ar bajenn-mañ d'an 30 Her 2013, da 11:27.


lun. mai 22, 2006 2:17 pm\nSujet : Evezhiadennoù diwar-benn troidigezh SPIP (e galleg)\njeu. mai 18, 2006 6:19 pm\nSujet : Evezhiadennoù yezh...\nVues : 43732\nEvel-just ez eus bet graet ul labour dispar gant troourien Mozilla, d'am soñj emañ a-du an holl gant an dra-se... 8) Met dedennus eo ivez tabutal war an termennoù da implij, hag eskemm soñjoù. Ne gav ket din eo ar pal pismigañ al labour bet graet, fin n'eo ket ma fal din-me. Ar pal eo laret hor soñj...\njeu. mai 18, 2006 6:09 pm\nSujet : Firefox e brezhoneg war lec'hienn Mozilla.org ?\nVues : 16087\nHum, n'on ket gwall a-du eo ret kaout "unan e penn". Un tamm anarkourez on war ar bordoù :D D'am soñj eo a-bouez kaout tud evit urzhiañ al labour evel-just, met a-bouez eo ivez lakaat da genlabourat an holl dud hag a zo prest d'hen ober, ha kelaouiñ deus ar pezh 'vez graet. Pezh 'vez graet dre vras ...\nmar. mai 16, 2006 4:50 pm\nBon, koumanantet on da lizher-skignañ troourien Mozilla . Kaset m'eus ur bug war Bugzilla evit ma vo krouet ur skipailh troourien evit ar bezhoneg, ha goulennet kaout un aotre CVS. Pa vo graet an dra-se, n'em bo ken kas dezho ar restr .po eus Firefox ha Thunderbird evit ma vint hegerz war o lec'hien...\nlun. mai 15, 2006 10:23 pm\nSujet : Troidigezh « Abiword »\nlun. mai 15, 2006 5:34 pm\nYa plijus e kavan troidigezh abiword, implij a ran anezhañ muioc'h eget OOo (skañvoc'h eo evit ma faour-kaezh urzhiataer ).\ndim. mai 14, 2006 9:13 pm\nA-du a-walc'h 'maon gant ar pezh eo bet skrivet a-us. Ha karout 'rafen goût petra eo ho soñj deoc'h holl a-fed ar c'hinnig m'eus graet: sevel ul lizher-skignañ evit strollañ ar strivoù treiñ, klask en em glevout war ar c'heriaoueg ar muiañ posubl, ha klask ijinañ asmablez troiennoù nevez evit traoù ...\ndim. mai 14, 2006 3:17 pm\nBon, aet on war sal-flapiñ irc Abiword, posubl eo treiñ ur restr .strings davet unan .po, met n'eo ket dreist ober an dra-se. Ret eo deoc'h goût eo arabat treiñ war-eeun adalek ar restr .strings. Leun a gudennoù a sav da c'houde evit ar re a ra gant LInux da skouer, hag ouzphenn-se, ma fell d'unan k...\ndim. mai 14, 2006 2:32 pm\nMat! Klask a rin hag eñ eo posubl ober an dra-se. Ma n'eus ket tu, m'eus aon e vo ret deomp leuniañ ar restr .po en ur gopiañ/pegañ :( Modal, evit kudenn Firefox, em eus postet ur bug war Bugzilla evit krouiñ ur skipailh treiñ e brezhoneg, gortoz a ran e vo krouet, hag e kasin dezho ar restr .po da ...\nsam. mai 13, 2006 4:09 pm\nTroidigezh « Abiword »\nSalud deoc'h! Evel ma ouezit, evit treiñ Ubuntu e implijomp ur benveg anvet Rosetta, hag a ra gant restroù .po. Ouzhpennet ez eus bet un toullad restroù da dreiñ war bajenn an troidigezhioù e brezhoneg, en o zouez Abiword. Iskisat tra, diskouez a ra ar restr n'eus bet troet tamm hedad ebet ennañ. Ne...\nsam. mai 13, 2006 1:33 pm\nSujet : "Skrivet *en doa Marjanig"?\nVues : 16262\nYa gwir eo, aesoc'h eo. Tu 'zo ober berroc'h zoken: Skrivet gant Toto, ha mat pell 'zo. Ne gomprenan ket perak n'on eus ket bet ar soñj se abretoc'h!! Re dost e felle deomp chom eus an droidigezh moarvat.\nven. mai 12, 2006 5:32 pm\nArf! Pebezh istor droch! Dipitus e kavan e taolfe pled lod eus an dud muioc'h eus o diemglevioù personel eget eus mad an holl! Hag ur postel a vefe gant Christian Tanguy? N'eo ket ur gudenn evidon mont d'e hegasiñ betek ma raio ar pezh a zo dleet... Modal, n'eus ken displegañ ar gudenn da skipailh M...\nven. mai 12, 2006 5:23 pm\nGwelloc'h e din ar stumm kentañ, rak siwazh eo re bounner ober gant he/en doa, a gavan.\njeu. mai 11, 2006 10:38 pm\nUn disoñjadenn moarvat\nEvidon me e kavan gwelloc'h ober gant "Marijanig a skrivas". Skañvoc'h eo d'am mennozh, petra eo ho soñj?\nmar. mai 09, 2006 1:08 pm\nVues : 12296\nBon, c'hoant m'oa kelaouiñ an dud ez eus bet krouet ur forom evit labourat war droidigezh Ubuntu, setu ma fell da lod dont da deurel ur sell ha/pe sikour, digemeret mat e voc'h war http://stationlinux.org/ubuntu-bzh/forom


Pajenn:Morvan - Buez ar Zent, 1894.djvu/486 - Wikimammenn\nPajenn:Morvan - Buez ar Zent, 1894.djvu/486\nTud houma a ioa beuzet enn ho daelou ; rak n’o doa ken merc’h nemethi. Mes ar Zant, goude beza pedet kalounek asambles gant ar veleien ha gant ar bobl, a reaz d’ann hini varo sevel adarre enn he za ha dont euz he arched leun a vuez.\nAr zant-ma a ioa ganet e Florans, enn Itali, a gerent nobl ha pinvidik. Evit plijout d’he dad, ec’h heuliaz ann arme enn he iaouankiz, hag epad ann amzer-ze e oue lazet he vreur kosa gant eur c’henderv d’ezhan. Raktal e reaz he zonj da venji he vreur, ha da laza ar\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/486&oldid=137699 »


Catherine Charlotte de Gramont a oa ganet en 1639 ha marvet d'ar 4 a viz Mezheven 1678 e Pariz.\nMerc'h e oa d'an dug Antoine de Gramont, marichal Bro-C'hall. Koant-kaer e oa hervez ar vrud, fresk evel ur sorbedenn, speredek-bras ha prim he zeod.\nEn 1660 e timezas d'ar priñs Louis Ier de Monaco, dug Valentinois, un Italian glorius ha pizh . Tri bugel he doe Catherine, Antoine, Anne ha Honoré. O chom e oant e lez Bro-C'hall, e kastell Versailhez. Hervez an teodoù fall e oa serc'h d'he c'henderv Puyguilhem, anavezet evel dug Lauzun. Displijout a rejont d'ar roue hag urzh o doe da vont da Monako ma oa he fried Louis da ren ur pe zeiz. Daou vloaz goude e varvas Honoré II, an tad-kozh, ha setu Louis priñs Monako. Urpennad goude e voe galvet Catherine ha Louis d'al lez en-dro. Ober a rae-hi war-dro ti Madame, Henriette d'Angleterre, c'hoar-gaer ar roue gall Loeiz XIV. Brudet e oa kened Catherine, ma voe sachet un toullad gwazed d'al lez gant ar vrud. Lesanvet e voe le Torrent ha Madame de Sévigné a skrivas e oa naonek a blijadurezhioù .\nPoltred gant Jean Nocret.\nD'ar poent-se e oa krog ar roue da vezañ skuizh gant e serc'h Louise de la Vallière, ha lakaat a reas Catherine en he lec'h e-pad un toullad mizioù. Henriette d'Angleterre e gwirionez a grede e tistroje ar roue dezhi eo he devoa kaset Catherine davetañ. Rebech ebet ne reas Louise d'he serc'heg roueel han'en dije ket gouzañvet klevet hini ebet n'eus forzh penaos, rak gwelloc'h e kave ar merc'hed sentus ha tavedek. Louis, priñs Monako, a voe kaset eus al lez da vont da vrezeliñ evit ar roue.\nPrestik e voe dilezet Catherine gant ar roue a oa krog da sellout ouzh Madame de Montespan. Darn o deus lavaret e voe Catherine serc'h da Henriette d'Angleterre ha d'ar roue war un dro.\nDistreiñ a rankas da Vonako e 1668, harluet abalamour d'he c'harantezioù. E 1672, e tistroas da Bariz hag e tispartias diouzh he fried.\nMervel a eure Catherine de Gramont e 1678 e Pariz.\nAdtapet diwar « https://br.wikipedia.org/w/index.php?title=Catherine-Charlotte_de_Gramont&oldid=1992601 »\nKemmoù diwezhañ degaset d'ar bajenn-mañ d'an 12 Mae 2022, da 14:58.


Pajenn:Koñchennoù eus Bro ar Ster Aon.djvu/152 - Wikimammenn\nPajenn:Koñchennoù eus Bro ar Ster Aon.djvu/152\nma strink anezi war an diaoulou a oa oc’h ober jabadao en tu-all.\nKripi Gornek a zo lostek ouz e welout hag a zeu d’e gavout en eur grena :\n« Petra ’faot d’eoc’h ? »\n« Breur roue Gorre-ar-Ster a rankan da gaout. »\n« ’Touez—touez gant an holl aze emañ. Dibabit an hini a glaskit. »\nHa Magetpell a sell ouz an dud. Ouspenn daou-ugent a zo gant bep a zant marc’h pep hini.\n« Gant aon da fazia gant va zaol, e kasan anezo holl ganin. Ar roue, ’michañs, a anavez e vreur, hag ar re-all a c’hello distrei amañ. »\nHag e laka an daou-ugent dirazañ, hag e kas anezo araozañ betek palez ar roue, evel m’en divije kaset eur vandenn deñved. Pa ’z eo digouezet, e c’halv ar roue :\n« Aotrou Roue, » emezañ, « choazit ho preur er vandenn aze ; bep a zant marc’h en deus pep hini eus an daou-ugent-mañ. »\nAr roue ouz o gwelout a sav aon gantañ, hag a lavar da Vagetpell o c’has en-dro. Hemañ a grog en e vaz hag a sko warno endra ’c’hell, ha me ’lavar d’eoc’h ne voe ket hir an abadenn. Holl e redjont d’an ifern, ha d’an daoulamm c’hoaz.\nHag ar roue da gavout ar sorser :\n« N’out ket evit rei da Vagetpell, » emezañ, « eun dra ha n’eo ket gouest da ober. Warc’hoaz eta e vezi dibennet ! »\n« Eun dra-all c’hoaz, Aotrou Roue. »\n« Mat. Unan a zaou : te pe Vagetpell a rank mervel ! Ma c’hounez e vezo ret d’in rei d’ezañ n’ouzon dare pet sac’had aour, ha va merc’h da bried war ar marc’had. »\n« Warc’hoaz-vintin, livirit d’ezañ disec’ha… »\n« Adarre gant disec’ha ! Kollet out eta, peogwir ne gavez seurt ebet ken. »\n« C’hoant laza anezañ eo am eus an taol-mañ. Livirit d’ezañ disec’ha an eienenn a zo dirak ho kastell. Gwazed ho pezo e-kichen, ha pa vezo Magetpell e-tal an eienenn, int a daolo eur maen-milin war e benn, ha lazet e vezo pe ez in d’en em grouga. »\nAntronoz e lavar ar roue da Vagetpell :\n« Kae da zisec’ha an eienenn a zo dirak va zi. Pa vezo\nAdtapet diwar « https://br.wikisource.org/w/index.php?title=Pajenn:Koñchennoù_eus_Bro_ar_Ster_Aon.djvu/152&oldid=148403 »\nKemmoù diwezhañ degaset d'ar bajenn-mañ d'an 23 Kzu 2018, da 19:15.